text:
WASE TINIKALIMA
E Bolemate ena Vukudra na Tamata ni Kalou
1-3. (a) Na cava e sega ni yalodei kina o Esiteri ni tukuni me lako vei watina? (b) Na taro cava soti me baleti Esiteri eda na veivosakitaka?
E SAGA o Esiteri me dei na yalona ni volekata yani na lomanibai ena valenitui e Susani. Ia e dredre toka vua qori. Ni ka kece e laurai ena valenitui, e nakiti me qoroi. Qori e wili kina na ivakatakarakara duiroka e ceuti kina na bulumakau vakatabana, na dau vanataki dakaititi, na laioni biriki taliva, na duru vatu kaukaua, kei na ivakatakarakara qoroi ena delaniyavu vakaitamera volekata na ulunivanua e solega tu na ucacevata na Zagros e tadrava na uciwai makare na Choaspes. Na inaki ni ka kece qori mera vakasamataka kina na vulagi na lewa e tu vua na turaga e tukuna ni “tui cecere” e gole tiko kina qo o Esiteri me lai raica, e watina tale ga.
2 Ena rairai kurabuitaki qori! Ni duatani sara o Easuerosi mai na ka ena rairai namaka e dua na goneyalewa Jiu yalodina vua e dua na tagane vakawati! * O Easuerosi e sega ni vakataki Eparama, a yalomalumalumu ni ciqoma o Eparama na veidusimaki ni Kalou me vakarorogo vei Sera. (Vkte. 21:12) E lailai na ka e kila na tui, se sega sara ga vua na kila me baleti Jiova na Kalou i Esiteri se na nona Lawa. E kila ga o Easuerosi na lawa ni Perisia, dua vei ira na lawa qori e vakatabuya na ka e vakarau cakava o Esiteri. Na cava oya? E tukuna na lawa ke lako vua na tui Perisia e dua e sega ni sureti, ena mate. A sega ni sureti o Esiteri, ia a lako ga me lai raica na tui. Ni volekata yani na rara ni valenitui e loma, na vanua e rawa ni raici koya kina o Easuerosi ena nona idabedabe vakatui, e rairai nanuma ena gauna qori o Esiteri ni sa na vakamatei.—Wilika Esiteri 4:11; 5:1.
3 Na cava e bolemate kina o Esiteri? Na cava eda vulica ena vakasakiti ni nona vakabauta? Ena dredre me vakabauti ni ranadi kei Perisia o Esiteri, ia meda raica mada se soli vakacava vua na itutu qori.
Na iTukutuku kei Esiteri
4. Na cava e kilai me baleti Esiteri, e mai bula tu vakacava kei Moatekai na wekana voleka?
4 E luveniyali o Esiteri. E sega ni levu na ka eda kila me baleti rau na nona itubutubu erau vakayacani koya o Hadassah. Qori na vosa vakaIperiu ni “mateli,” e dua na kau rairai vinaka e vulavula na sena. Ena gauna rau mate kina na nona itubutubu, a lomani koya e dua na wekana, na turaga yalovinaka o Moatekai. Erau veiwekani voleka, ia e qase sara vua o Moatekai. E kauti Esiteri ina nona vale qai susuga me vaka ga e luvena dina.—Esit. 2:5-7, 15.
5, 6. (a) E vakacava na ivakarau ni nona susugi Esiteri o Moatekai? (b) Na cava erau dau cakava o Esiteri kei Moatekai ni rau tiko e Susani?
5 Erau maliwai ira na Jiu era kau vakavesu ena koroturaga kei Perisia o Moatekai kei Esiteri, erau qai rairai beci ena vuku ni nodrau lotu kei na nodrau sasaga me rau muria na Lawa. Ia e volekati Moatekai sara o Esiteri ni dau vakavulici koya me baleti Jiova, na Kalou dau yalololoma a vakabulai ira na nona tamata ena veigauna sa oti—ena cakava tale qori. (Vunau 26:44, 45) E macala ni rau dau veilomani rau qai veivolekati o Esiteri kei Moatekai.
6 E dua na vakailesilesi ena valenitui e Susani o Moatekai, e dau dabe kei ira na vo ni dauveiqaravi ni tui ena matamata ni valenitui. (Esit. 2:19, 21; 3:3) Eda sega ni kila na ka e dau cakava o Esiteri ni tubucake tiko, e rawa ga nida kaya ni dau qaravi Moatekai vinaka kei na nona itikotiko. E rairai tiko o Moatekai ena dua na vale e sega sara ni ka levu ena tai adua ni uciwai qai veibasai kei na valenitui. E rairai taleitaka tale ga o Esiteri me lako ina makete e Susani era dau volivolitaki kina na matai ni koula, matai ni siliva, kei na so tale na dauveivoli. De dua a sega ni tadra o Esiteri ni na taukena ena dua na gauna na veika saulevu qori, a sega tale ga ni kila na veika ena yaco vua ena veigauna se bera mai.
“Rairai Vinaka”
7. Na cava e sega tale kina ni ranadi o Vasitai, na cava e qai yaco?
7 A kuruseta na vanua o Susani ena dua na siga na leqa e yaco ena valenitui. A vakarautaka o Easuerosi na magiti levu kei na waini me vakayagataka vata kei ira na turaga, qai kaciva na ranadi rairai vinaka o Vasitai a kana vata tiko kei ira na yalewa ena dua tale na vanua. A sega ni via lako yani o Vasitai. E madua qai cudru na tui, mani tarogi ira na nona daunivakasala ena itotogi me tau vei Vasitai. Cava e qai yaco? A tukuna na tui ni sa na sega ni ranadi o Vasitai, ena sosomitaki koya e dua tale. Era vaqarai ira na goneyalewa totoka ena vanua taucoko o Asiria na dauveiqaravi ni tui, ena qai digitaka na tui e dua vei ira na goneyalewa qori me ranadi vou.—Esit. 1:1–2:4.
8. (a) Ni sa goneyalewa mai o Esiteri, na cava e rairai kauai kina vakalevu o Moatekai? (b) O na muria vakacava na rai ni iVolatabu me baleta na rairai vinaka? (Raica tale ga na Vosa Vakaibalebale 31:30.)
8 Vakasamataka mada nona dau vakaraici Esiteri tiko o Moatekai ni toso na yabaki, e sakitaka qai kauai ni sa dua na goneyalewa rairai vinaka o Esiteri. E tukuna na iVolatabu: “Sa matavinaka ka rairai vinaka na goneyalewa.” (Esit. 2:7) E vakamacalataka na iVolatabu na rai donu me baleta na rairai vinaka, qori me salavata na vuku kei na yalomalumalumu. Ke sega, ena basika na viavialevu, dokadoka, kei na so tale na itovo ca. (Wilika Vosa Vakaibalebale 11:22.) O vakadinata qori? Vakacava o Esiteri, ena vukei koya na kena irairai vinaka se na vakavuna me dokadoka? Ena qai tukuna ga o gauna.
9. (a) Na cava e yaco nira kunei Esiteri na dauveiqaravi ni tui, na cava e dredre kina na veitalatala kei Moatekai? (b) Na cava e vakalaiva kina o Moatekai me vakawatitaka o Esiteri e dua na lotu butobuto? (Raica tale ga na kato.)
9 Era kunei Esiteri na dauveiqaravi ni tui ena itikotiko nei Moatekai ra qai kauti koya ina valenitui ena tai adua ni uciwai. (Esit. 2:8) A rairai dredre na nodrau veitalatala o Moatekai kei Esiteri ni rau sa vaka ga na veitamani. E sega ni vinakata o Moatekai me vakawatitaka o Esiteri e dua e sega ni vakabauta, ke mani tui mada ga. Ia e sega ni cakava rawa o Moatekai e dua na ka ena ka e yaco qori. * Sa wacava na nona vakarorogo vinaka o Esiteri ena ivakasala i Moatekai ni bera nira kauti koya na dauveiqaravi ni tui! E levu na ka e lomatarotarotaka o Esiteri ni kau tiko ina valenitui e Susani. Na cava ena yaco vua ena vanua qori?
Era Taleitaki Koya “ko Ira Kecega Era sa Raici Koya”
10, 11. (a) Na cava ena rawa ni yacovi Esiteri ena vanua vou e sa lai bula kina? (b) E vakaraitaka vakacava o Moatekai nona kauaitaki Esiteri?
10 E vou qai duatani sara na ivakarau ni bula ena vanua e sa tu kina qo o Esiteri. E maliwai ira ‘e levu na goneyalewa’ era kau mai na vanua taucoko ena Matanitu o Perisia. A rairai duidui sara na nodra itovo vakavanua, nodra vosa, kei na nodra rai. Era kau na goneyalewa vua na vakailesilesi o Ikai mera sauni kina me dua na yabaki ra qai sauni ena waiwai isaluaki boivinaka. (Esit. 2:8, 12) Na vanua era tu kina qori na goneyalewa kei na kena ivakarau ni bula e rawa ni vakavuna mera kauaitaka vakasivia na kedra irairai, e rawa tale ga ni vakavuna na viavialevu kei na veisisivi. E tarai Esiteri vakacava qori?
11 E sega tale ni dua e kauaitaki Esiteri vakalevu me vakataki Moatekai. E tukuna na iVolatabu ni dau lako e veisiga o Moatekai ina nodra raranivale na marama me kila se vakacava tiko o Esiteri. (Esit. 2:11) Sa wacava na nona marau ni rogoca na itukutuku kei Esiteri, era rairai tukuna vua na dauveiqaravi ena valenitui. Na vuna?
12, 13. (a) Era raici Esiteri vakacava na tu wavoliti koya? (b) Na cava e marau kina o Moatekai ni sega ni vakatakila o Esiteri ni Jiu o koya?
12 Dua na ka na nona qoroi Esiteri o Ikai, e lomani koya kina vakalevu, e solia vua e vitu na yalewa dauveiqaravi kei na itikotiko vinaka duadua ena nodra vale na marama. E tukuna na kena ivolatukutuku: ‘Ena gauna kece qori era taleitaki Esiteri tiko ga o ira kece na raici koya.’ (Esit. 2:9, 15) Vakacava era qoroya ga na tamata na totoka kei Esiteri? Sega, e levu tale na ka era qoroi koya kina.
13 Kena ivakaraitaki, e tukuna na iVolatabu: “Sa sega ni vakatakila ko Esiteri se yalewa ni vei se ko cei na wekana: ni sa vakaroti koya ko Moatekai me kakua ni tukuna.” (Esit. 2:10) A vakasalataki Esiteri o Moatekai me qarauna me kua ni tukuna ni Jiu, a kila o Moatekai nira dau vakaduiduitaki vakalevu na Jiu ena veiliutaki vakaPerisia. Dua na ka nona marau ni gauna mada ga sa yawa mai kina vua o Esiteri, se laurai tiko ga vua na vuku kei na talairawarawa!
14. Era na vakadamurimuria vakacava na ivakaraitaki i Esiteri na itabagone nikua?
14 O ira tale ga na itabagone nikua era rawa ni vakamarautaki ira na nodra itubutubu kei na dauveisusu. Ke ra sega mada ga ni tiko kei na nodra itubutubu, se maliwai ira era yalowai qai torosobu se voravora na nodra itovo—era se rawa ga ni cata na veika ca, ra qai muria dei na ivakatagedegede era kila ni dodonu. Nira cakava qori era na vakataki Esiteri, era na vakamarautaka na Tamadra vakalomalagi.—Wilika Vosa Vakaibalebale 27:11.
15, 16. (a) Na cava e lomani Esiteri vakalevu kina na tui? (b) Na cava e sega ni rawarawa kina vei Esiteri na veiveisau e yaco ena nona bula?
15 Ni sa kena gauna me vakaraitaki kina vua na tui o Esiteri, a tukuni vua me digia ga na ka e vinakata me lai vakayagataka, de dua me ukutaki koya kina vakavinaka. Ni yalomalumalumu a kerea ga na ka e tukuna vua o Ikai. (Esit. 2:15) A rairai liaca o Esiteri ni na sega wale ga ni taleitaka na tui e dua e rairai totoka, ena taleitaki vakalevu e dua e dau vakarokoroko qai yalomalua. E donu beka na rai i Esiteri?
16 E tukuna na iVolatabu: “A sa ka levu na loloma ni tui vei Esiteri, ka lailai vei ira kecega na yalewa tani, a sa vinakati [taleitaki] koya ka lomani koya vakalevu cake vei ira kecega na goneyalewa; a sa vakaisalataki koya e nai sala vakaranadi, ka buli koya me ranadi mei sosomi kei Vasitai.” (Esit. 2:17) A rairai dredre vua na goneyalewa Jiu yalomalumalumu qo me vakamatauni koya ena veiveisau e yaco ena nona bula—sa digitaki me ranadi vou qai watina na iliuliu kaukaua duadua kei vuravura ena gauna oya! Vakacava, e dokadokataka na itutu e soli vua? Sega sara ga!
17. (a) E talairawarawa tiko ga vakacava o Esiteri vua e susugi koya? (b) Na cava e bibi kina nikua na ivakaraitaki i Esiteri?
17 A talairawarawa tiko ga o Esiteri vei Moatekai na turaga a susugi koya, qai sega ni bau tukuna ni Jiu. Ni tukuna tale ga vei Esiteri o Moatekai na nodra bukivere eso me vakamatei o Easuerosi, a talairawarawa o Esiteri me lai vakaraitaka vua na tui, mani vakaseva na nodra sasaga na daubukivere. (Esit. 2:20-23) A vakaraitaka o Esiteri ni vakabauta na nona Kalou ena nona yalomalumalumu qai talairawarawa. E bibi dina meda vakadamurimuria na ivakaraitaki i Esiteri, ni levu nikua era sa sega ni talairawarawa ra qai vakaunodra! Ia me vakataki Esiteri, era raica vakabibi na talairawarawa o ira e vu mai lomadra na nodra vakabauta.
Vakatovolei na Vakabauta i Esiteri
18. (a) Na cava e rairai vu ni nona bese ni cuva vei Emani o Moatekai? (Raica tale ga na ivakamacala e ra.) (b) Era vakadamurimuria vakacava na tagane kei na yalewa vakabauta nikua na ivakaraitaki i Moatekai?
18 A soli vei Emani e dua na itutu ena vale i Easuerosi. A lesi koya na tui me paraiminisita, e nona daunivakasala nuitaki na tui qai ikarua ni iliuliu ena matanitu. A vakarota na tui mera cuva vei Emani na tamata nira raici koya. (Esit. 3:1-4) Ia na lawa qori ena vakavuleqa vei Moatekai. E kila ni dodonu me talairawarawa vua na tui, ena sega ga ni cakava na ka ena beca kina na Kalou. E kai Ekaki o Emani, kena ibalebale e kawa i Ekaki na nodra tui na Amalekaiti a vakamatea o Samuela na parofita ni Kalou. (1 Sam. 15:33) Era meca i Jiova kei ira na Isireli o ira na Amalekaiti ni sa rui levu nodra caka ca, qori na vuna e cudruvi ira kina vakailawalawa na Kalou. * (Vkru. 25:19) Ena rawa vakacava vua e dua na Jiu yalodina me cuva vua e dua na Amalekaiti e vakaitutu ena valenitui? A sega ni cakava rawa qori o Moatekai, mani sega ni cuva vua. Me yacova mai nikua, e levu na tagane kei na yalewa vakabauta era bolemate mera muria na ivakavuvuli qo: “E dodonu me keitou talairawarawa ga vua na Kalou, sega vua na tamata.”—Caka. 5:29.
19. Na cava e via cakava o Emani, mani rawa vakacava na tui?
19 Dua na ka na nona cudru o Emani. Ia e sega ni lomavakacegu me vakamatei duadua ga o Moatekai. E vinakata sara ga mera vakawabokotaki na Jiu kece! A sega ni cavu yaca o Emani, ia e vakaucacataki ira na Jiu vua na tui ni tukuna nira tawayaga, era matatamata ‘veiseyaki ra qai tawasei ira vei ira na lewenivanua.’ Koya e ca sara, e tukuna nira dau beca na lawa ni tui, era ilawalawa vakarerevaki ra qai dauveivorati. A vakatura me cautaka ina valeniyau ni tui e dua na ilavo levu mera vakamatei kina na Jiu kece ena matanitu. * A solia vei Emani o Easuerosi na nona mama vakatui me ivakaraitaki ni nona veivakadonui ena ka e nanumi me caka.—Esit. 3:5-10.
20, 21. (a) E tarai ira vakacava na Jiu ena Matanitu o Perisia wili kina o Moatekai na veika e vakarogoya o Emani? (b) Na cava e kerea o Moatekai me cakava o Esiteri?
20 Sega ni bera na nodra vodo ose na italai ina yasana kece e lewa na tui, mera solia na ivola e vakadonui kina na nodra vakamatei na Jiu. Vakasamataka mada nodra rogoca na itukutuku qori o ira na tiko sara mai Jerusalemi, era se sasaga tiko kina na ivovo ni Jiu era lesu mai Papiloni mera tara tale na siti e se sega tu na kena bai me taqomaki ira. De dua e nanumi ira qori o Moatekai, vaka kina o ira na nona itokani kei na wekana e Susani ni rogoca na itukutuku rogorogo ca. Ena levu ni nona rarawa, e dresulaka na nona isulu o Moatekai, e vakaisulutaga, e kaburaka e uluna na dravusa qai lako yani ena lomadonu ni siti me tagilagalaga. Ia o Emani e gunu toka ga kei na tui, e sega ni bau kauai ena rarawa e vakavuna vei ira e levu na Jiu kei na nodra itokani e Susani.—Wilika Esiteri 3:12–4:1.
21 E kila o Moatekai ni dodonu me vakabulai ira na Jiu. Ia na cava ena rawa ni cakava? A vakauta o Esiteri eso na isulu vei Moatekai ni rogoca na nona rarawa, ia a sega ni taura o Moatekai. De dua sa dau vakasamataka voli na vuna a vakalaiva kina na Kalou o Jiova me kau tani vua o Esiteri, me ranadi tale ga vua na iliuliu lotu butobuto. E vaka me sa qai matata vua na vuna. A vakauta o Moatekai e dua na itukutuku vua na ranadi qai kerei Esiteri me vakamamasu vua na tui ena vukudra “na kai nona.”—Esit. 4:4-8.
22. Na cava e rere kina me lai raica na tui o Esiteri ni watina ga? (Raica tale ga na ivakamacala e ra.)
22 A rairai taqaya o Esiteri ni rogoca na itukutuku oya, ni na vakatovolei sara ga kina na nona vakabauta. E vakaraitaka na nona rere ena itukutuku e vakauta lesu vei Moatekai. E tukuna tale vua na lawa ni tui, ke lai raica na tui e dua ni sega ni sureti, ena vakamatei. Ena bula ga ke dodoka vua na tui na nona ititoko koula. Ni vakasamataki na ka e yaco vei Vasitai ni sega ni muria na ivakaro ni tui, ena namaka beka o Esiteri me vakabulai koya na tui? A tukuna vei Moatekai ni sa 30 na siga, e sega ni bau sureti koya na tui me lako yani vua! Ni se sega ni yaco qori qai dau veisau totolo na ivakarau ni yalona na tui, * sa nanuma ga o Esiteri ni sa sega ni taleitaki.—Esit. 4:9-11.
23. (a) Na cava e tukuna o Moatekai me vakaukauataka na vakabauta i Esiteri? (b) Na cava e yaga kina me vakadamurimuri o Moatekai?
23 A vosa vakadodonu o Moatekai me vakaukauataka na vakabauta i Esiteri. A vakadeitaka vua ke sega ni cakava e dua na ka, ena lako mai ena dua tale na vanua na nodra vakabulai na Jiu. Ia ena namaka vakacava o Esiteri me vakabulai ni sa na kaukaua na veitusaqati? Na ka e cakava o Moatekai e vakaraitaka ni vakabauta dei ni na sega ni vakalaiva o Jiova mera vakawabokotaki na nona tamata, ena vakayacora kece tale ga na nona yalayala. (Josua 23:14) A tarogi Esiteri o Moatekai: “Ko cei e kila, de ko sa yaco beka mo ranadi e na vuku ni gauna oqo?” (Esit. 4:12-14) Sa ivakaraitaki vinaka dina o Moatekai meda vakadamurimuria. A nuitaka vakatabakidua na Kalou o Jiova. Eda dau cakava tale ga qori?—Vkai. 3:5, 6.
Bolemate ni Dei na Nona Vakabauta
24. E laurai vakacava vei Esiteri na vakabauta kei na yaloqaqa?
24 Qo na gauna me vakatulewa kina o Esiteri. A kerei Moatekai me soqoni ira mai na Jiu mera lolo vata kei koya me tolu na siga. Na malanivosa a tinia kina na nona ivola e kilai levu ena veisenitiuri sa oti me yacova mai nikua, qai laurai kina na vakabauta kei na yaloqaqa: “Kevaka ka’u sa mate, au sa mate ga.” (Esit. 4:15-17) Na levu ni masu e cakava ena tolu na siga qori e rairai se sega ni bau cakava ena nona bula. Sa yaco mai na gauna me lai raica kina na tui o Esiteri. E dara na nona isulu totoka duadua, cakava na ka kece e kila me taleitaki koya kina na tui, a lako sara.
25. Vakamacalataka mada na ilakolako i Esiteri vei watina.
25 Me vaka e tukuni ena itekivu ni ulutaga qo, sa volekata yani o Esiteri na valenitui. Sa wacava na nona nuiqawaqawa kei na veitaravi ni nona masu ni sa rui vakasamataka vakabibi na ituvaki e tu kina qo. E curu yani ena lomanibai ena vanua e rawa ni raici Easuerosi kina ena nona idabedabe vakatui. E koti vinaka tu na kumina, e koti vinaka tale ga na uluna era savu vakatautauvata ena yasa ruarua ni matana. De dua e via raica o Esiteri na matana na tui me kila na ivakarau ni yalona. Sa rui dede tale ke tukuni me wawa. Ia vakalailai ga sa raici koya mai o watina. A kurabui na tui, ia e veisau na irairai ni matana, mani dodoka na nona ititoko koula!—Esit. 5:1, 2.
26. Na cava mera yaloqaqa kina vakataki Esiteri na lotu vaKarisito, ia na cava e itekitekivu ga kina na ka e cakava o Esiteri?
26 E kila ena gauna qori o Esiteri ni na rogoci koya na tui. A yalodina vua na Kalou kei ira na kainona, e ivakaraitaki vinaka tale ga ni vakabauta vei ira na tamata kece ni Kalou me yacova mai nikua. Era vakadamurimuria na lotu vaKarisito dina nikua na ivakaraitaki qori. E kaya o Jisu nira na kilai na nona imuri dina ena loloma vosota. (Wilika Joni 13:34, 35.) Ena vinakati kina na yaloqaqa vakataki Esiteri. Ni oti mada ga nona bolemate o Esiteri ena vukudra na tamata ni Kalou, na ka e cakava qori e kena itekitekivu ga. Ena vakadeitaka vakacava vua na tui ni daubukivere na nona daunivakasala nuitaki o Emani? E rawa ni veivuke vakacava ena nodra vakabulai na kainona? Ena saumi qori ena ulutaga e tarava.
^ para. 2 Era nanuma e levu ni o Easuerosi ga o Kisekise I, a veiliutaki ena matanitu o Perisia ena itekivu ni ikalima ni senitiuri B.S.K.
^ para. 9 Raica na kato “Taro me Baleti Esiteri,” ena Wase 16.
^ para. 18 O Emani e rairai maliwai ira na iotioti ni Amalekaiti era se bula tiko, nira vakamatei ena gauna i Tui Esekaia na kena ‘ivovo.’—1 Vei. 4:43.
^ para. 19 A solia o Emani e 10,000 na taledi siliva, qori e drau vakacaca na milioni na dola nikua. Ke o Easuerosi ga o Kisekise I, ena rairai veirawai vakalevu na ilavo e tukuna o Emani me solia. Dua na gauna balavu e nakinaki tiko kina o Kisekise me valuti Kirisi, e dua na ivalu rerevaki dina qai vinakata kina e dua na ilavo levu.
^ para. 22 E kilai o Kisekise I ni dau veisau totolo na ivakarau ni yalona, e dau yalokatakata. Kena ivakaraitaki, na daunitukutuku makawa ni Kirisi o Herodotus a vola na ka e yaco ena nona vala kei Kirisi o Kisekise. A vakarota na tui mera tuva takoso na waqa ena uciwai na Hellespont. Ni vakacacani qori ena draki ca, a vakarota o Kisekise me musu na uludra na idinia, a vakaroti ira tale ga na nona tamata mera “totogitaka” na uciwai ena nodra samuta na wai ni wiliki tiko vakadomoilevu na itukutuku rogorogo ca. Ena gauna tale ga qori, ni kerea e dua na turaga vutuniyau me kua ni curu ina mataivalu na luvena, a vakarota o Kisekise me musu rua na luvena na turaga oya qai vakaraitaki na yagona mera rere kina na kena vo.


c: text/html

text:
Vukei Ira na Luvedra na “Vulagi”
“Sega tale ni dua na ka au marautaka vakalevu: niu rogoca nira muria tiko na ka dina na luvequ.”
1, 2. (a) Na cava e yaco vei ira e levu na gone era biuvanua? (b) Na taro cava ena veivosakitaki ena ulutaga qo?
E TUKUNA o Joshua: “Erau biuvanua mai noqu itubutubu, niu se gone au dau vosa ga ena noqu vosa ni sucu ni keitou tiko e vale se ena ivavakoso. Na gauna ga au tekivu vuli kina, au dau taleitaka meu vosataka na vosa ni vanua keitou sa tiko kina qo. Ena vica ga na yabaki, au sa sega tale ni qai kila na noqu vosa, se na veika e tukuni tiko ena soqoni kei na nodrau itovo vakavanua na noqu itubutubu.” E sega ni qai ka vou na ka e sotava o Joshua.
2 Nikua, sa rauta ni 240 vakacaca na milioni era sa sega ni bula tiko ena vanua ga era sucu kina. Ke o itubutubu, o qai biuvanua, o na vukei luvemu vakacava ena kena vinaka duadua mera toso vakayalo “nira muria tiko na ka dina”? (3 Joni 4) Era na veivuke vakacava eso tale?
NI VAKARAITAKI VINAKA NA ITUBUTUBU
3, 4. (a) Era na ivakaraitaki vinaka vakacava na itubutubu vei ira na luvedra? (b) Na cava mera kua ni namaka na itubutubu vei ira na gone?
3 Kemuni na itubutubu, e bibi na nomuni ivakaraitaki ni na vukei luvemuni mera rawata na bula tawamudu. Ke ra raica ni oni “vakaliuca tiko ga na Matanitu ni Kalou,” era na vulica mera nuitaki Jiova ena veisiga. (Maciu 6:33, 34) Moni bula rawarawa ga. Vakuai kemuni ena ka vakayago moni rawata kina na ka vakayalo. Saga moni kua ni dau dinau. Ni saga moni “vakaiyau mai lomalagi”
4 Saga moni kua ni dau osooso vakalevu me sega kina na nomuni gauna kei ira na gone. Vakaraitaka ni oni sakitaka nodra vakatulewataka mera vakaliuci Jiova, sega nira qara na rogo se vutuniyau ena vukumudrau se vukudra. Me kua ni tiko vei kemuni na rai cala ni dodonu vei ira na gone mera qarava na itubutubu mera bula vinaka kina. Nanuma tiko, “ni sega ni dodonu mera maroroi iyau na gone ena vukudra na itubutubu, o ira ga na itubutubu ena vukudra na luvedra.”
VUKEI LUVEMUNI MERA KILA NODRA VOSA NI SUCU
5. Na cava e dodonu kina mera tukuni Jiova na itubutubu vei luvedra?
5 E parofisaitaki nira na tabili ina isoqosoqo i Jiova o ira na “duivosavosa mai na veivanua kece.” (Saka. 8:23) Ena rawa ni vakadredretaka na nomu vakavulici luvemu ena ka dina na sega ni veikilai vosa. O ira na luvemu era nomu vuli iVolatabu bibi duadua, era na rawa ni bula tawamudu nira ‘vulici Jiova tiko ga.’ (Joni 17:3) Mera mai kila na gone na ivakavuvuli i Jiova, e dodonu mo “dau tukuna” vei ira ena veigauna veiganiti.
6. Ena yaga vakacava vei ira na luvemuni na nodra kila na nomuni vosa? (Raica na imatai ni iyaloyalo.)
6 De dua era na kila na gone mai koronivuli se na nodra itikotiko na vosa ni vanua era tiko kina, ia era na kila ga na nomuni vosa ke o dau vakayagataka wasoma vei ira. Sa vinaka ni o dau saga mo tara na lomadra, e yaga tale ga nodra kila na nomuni vosa. Nodra kila e rua na vosa ena vagatara na nodra vakasama, e vinaka tale ga kina na nodra veimaliwai. Era na vakaitavi tale ga vakalevu ena cakacaka vakaitalatala. E tukuna o Carolina e rau biuvanua na nona itubutubu: “E taleitaki dina na tiko ena ivavakoso e duatani na kena vosa. E marautaki tale ga na veiqaravi ena vanua e vinakati kina vakalevu na dautukutuku.”
7. Na cava me caka ke duidui na vosa ena nomu vuvale?
7 Nira sa matau na gone ina ivakarau kei na vosa ni dua na vanua vou, eso vei ira era sa na sega ni taleitaka mera vosataka na nodra vosa ni sucu na nodra itubutubu. Kemuni na itubutubu, ke qori na kedra ituvaki na luvemuni, vakacava moni bau saga moni kila na vosa ni vanua qori? Ena rawarawa sara nomuni tuberi luvemuni mera dua na lotu vaKarisito ke oni kila na ka era tukuna, na ka ni veivakamarautaki era digia, na nodra ka ni vuli kei na nomuni rawa sara ga ni veivosaki vakadodonu kei na nodra qasenivuli. E taura na gauna, na igu kei na yalomalumalumu na vulici ni dua tale na vosa. Ia vakacava ke didivara na luvemuni, oni na saga moni vulica na vosa vagalu moni veivosaki rawa kina? Qori tale ga na ka ena caka vua e dua na gone e kila vinaka e dua tale na vosa. *
8. O na vukei ira vakacava na luvemu ke o sega ni kila vinaka na nodra vosa?
8 De dua era na sega ni kila vinaka sara na itubutubu era biuvanua na vosa vou era sa kila qo na luvedra. Na nodra sega ni veikilai vosa va qori ena vakadredretaka vei ira na itubutubu mera vakavulici luvedra ena veika titobu ena “iVolatabu.” (2 Tim. 3:15) Ke va qori na kemu ituvaki, e se rawa tiko ga mo vakavulici luvemu me kilai Jiova qai lomani koya. E tukuna e dua na qase o Shan: “E sega ni kila vinaka na vosa keitou vosataka o tinaqu e itubutubu le dua, keitou sega tale ga ni kila vinaka vakaveiganeni na nona vosa. Ia keitou raica ni bibi me keitou kilai Jiova baleta nona dau vuli vakataki koya o Na, nona daumasu, kei na nona solia na nona vinaka taucoko ena veimacawa me liutaka na neitou sokalou vakavuvale.”
9. Era na veivuke vakacava na itubutubu vei ira na gone e vinakati mera vulica e rua na vosa?
9 Eso na gone ena rairai vinakati mera kilai Jiova ena rua na vosa—na vosa e vosataki e koronivuli kei na vosa e vale. Era vakayagataka vinaka kina eso na itubutubu na ivola tabaki, na katokatoni kei na vidio ena rua na vosa. Mera vakayagataka e levu na gauna ra qai sasaga tale ga na itubutubu era biuvanua mera vukei luvedra mera veiwekani voleka kei Jiova.
NA IVAVAKOSO CAVA MO LEWENA?
10. (a) O cei ena vakatau vua na ivavakoso mo dou lewena vakavuvale? (b) Na cava me cakava mada e liu ni bera ni vakatulewa?
10 Ke ra “tiko vulagi” na mataveitacini qai yawa na ivavakoso e vakayagataki kina nodra vosa, mera soqoni ga ena vanua era tiko kina ya. (Same 146:9) Ke tiko na ivavakoso e vakayagataki kina na nomu vosa ni sucu, ena vinaka mo taroga: Na ivavakoso cava e vinaka mo dou lako kina vakavuvale? Me qai vakatau vei ulunivuvale ni ratou sa veivosakitaka oti, ratou qai masulaka. (1 Kor. 11:3) Na cava me kauaitaka o ulunivuvale? Na ivakavuvuli cava e rawa ni muri? Meda raica mada qo eso na tikina e rawa ni vakasamataki.
11, 12. (a) Ena yaga vakacava vei gone na vosa e katona ena soqoni? (b) Na cava era sega kina ni via kila eso na gone na nodra vosa na nodra itubutubu?
11 Mera vakasamataka sara vakavinaka na itubutubu na veika e ganiti luvedra. E vinakati vei gone me kila vinaka na ka dina se mani vosa cava ga e vosataki, e sega ni okati ga e ke na vica ga na aua na nodra vakani vakayalo ena soqoni e veimacawa. Vakasamataka mada qo: Ke ra tiko na gone ena ivavakoso era kila vinaka na kena vosa, levu sara na ka era na katona ena gauna ni soqoni, ia era sega ni kila tu qori na itubutubu. Ena duidui sara qori ke ra sega ni kila na gone na vosa e vosataki tiko. (Wilika 1 Korinica 14:9, 11.) Eso na gauna ena rawa ni duidui na vosa e tara na nona vakasama kei na lomana, sega ni nona vosa ga. Eso mada ga na gone e sega ni vu dina mai lomadra na nodra ivakamacala se nira vakayagataka na nodra vosa na itubutubu.
12 E levu tale na ka e dau uqeta na lomadra na gone, sega ni vosa wale ga. Qori na ka e yaco vei Joshua e cavuti mai cake. E kaya na ganena o Esther, “Era nanuma na itabagone ni tautauvata tu ga na nodra vosa, itovo vakavanua kei na nodra ivakavuvuli vakalotu na nodra itubutubu.” Ke ra sega ni kila na gone na nodra itovo vakavanua na nodra itubutubu, e rawa sara ga nira sega ni via vulica na nodra vosa kei na nodra vakabauta. Na cava mera cakava na itubutubu era biuvanua?
13, 14. (a) Na cava eratou veisautaka kina na nodratou ivavakoso e dua na vuvale eratou biuvanua? (b) Cava e vukei rau na itubutubu me rau kaukaua tiko ga vakayalo?
13 Era vakaliuca na itubutubu lotu vaKarisito na nodra veika vakayalo na luvedra, sega ni ka ga era vinakata. (1 Kor. 10:24) E tukuna o Samuel na tamadrau o Esther kei Joshua: “Keirau dau vakadikeva kei watiqu na vosa cava erau toso kina vakayalo na gone, oti keirau qai masulaka. Na kena isau e sega sara ni vaka na ka keirau a nanuma tiko. Na gauna ga keirau raica kina ni dredre vei rau na ivavakoso e vakayagataki kina na neirau vosa, keirau vakatulewataka sara me keitou toki ena dua ga na ivavakoso e vakayagataki kina na vosa ni vanua ya. Keitou dau gole vata ga ena soqoni kei na cakacaka vakaitalatala. Keitou dau veisureti tale ga ina kana kei na vanua ni gade. Na ka kece keitou cakava qo e vukei rau na gone me rau kilai ira na mataveitacini, rau kilai Jiova tale ga ni nodrau Kalou, tamadrau kei na nodrau itokani. Keirau raica ni bibi sara qori, sega ni nodrau kila vinaka na neirau vosa.”
14 E tomana o Samuel: “Me keirau kaukaua tiko ga vakayalo, keirau dau gole tale ga vakaveiwatini ena soqoni e vosataki kina na neirau vosa. Dua na ka na osooso, keirau wawale tale ga. Keirau vakavinavinaka ga vei Jiova ni vakalougatataka na neirau sasaga kei na neirau vakuai keirau. Eratou veiqaravi kece vakatabakidua na tolu na luvei keirau.”
NA KA MERA CAKAVA NA GONE
15. Na cava e kaya kina o Kristina ni toso vinaka cake ena ivavakoso e vakayagataka na vosa ni vanua e tiko kina?
15 Era kila na gone era sa uabula nira qaravi Jiova vinaka cake ena ivavakoso e vakayagataki kina na vosa era kila vinaka. Ke cakava qori o gone, me kua ni nanuma na itubutubu nira cati ira. E kaya o Kristina “Au kila eso ga na nodrau vosa rawarawa na noqu itubutubu, sa qai yawa sara meu kila na vosa e vakayagataki ena ivavakoso. Niu yabaki 12, au a gole ina soqo vakaiwasewase e vosataki kina na vosa e vakayagataki e koronivuli. Sa qai vakadua meu kila na ka dina! E dua tale na veisau levu niu sa masu ena vosa e vakayagataki mai koronivuli. E vu sara ga mai lomaqu na noqu vosa vei Jiova!” (Caka. 2:11, 41) Ni sa uabula, e veitalanoataka sara o Kristina kei rau na nona itubutubu, mani vakatulewataka me toki ina ivavakoso e vakayagataka na vosa ni vanua ya. E tukuna tale: “E uqeti au meu toso ni qaravi Jiova na noqu vosataka na vosa au kila mai koronivuli.” Sega ni dede sa marautaka tiko nona veiqaravi vakapainia tudei o Kristina.
16. Na cava e marautaka kina o Nadia ni a tiko ga ena ivavakoso e duatani na kena vosa?
16 Ra itabagone, o nanuma ni o na via lewena na ivavakoso e vosataka na vanua o tiko kina? Ke vaka kina tarogi iko mada, se cava na vuna. Vakacava, ena vukei iko qori mo volekati Jiova kina? (Jeme. 4:8) Se o toki baleta mo kua ni dau laurai vakalevu se me lailai na ka o vakacolati kina? E tukuna o Nadia sa veiqaravi tiko qo e Peceli: “Ni keitou sa uabula toka, keitou via toki vakaveitacini ina ivavakoso e vakayagataki kina na vosa ni vanua keitou tiko kina.” Ia e kila na nona itubutubu ni na sega ni vukei ratou vakayalo na nodratou toki. “Keitou vakavinavinaka ena gauna qo na nodrau gumatua na neitou itubutubu me rau vakavulica vei keitou na nodrau vosa, ni keitou tiko ga ena ivavakoso e duatani na kena vosa. Keitou vakalougatataki kina, keitou vukei ira tale ga e levu mera kilai Jiova.”
SALA MERA VEIVUKE KINA ESO TALE
17. (a) O cei e lesia o Jiova me susugi ira na gone? (b) Mera kere veivuke vei cei na itubutubu ena nodra vakavulici na gone ena ka dina?
17 O Jiova e lesi ira na itubutubu ena itavi dokai mera susugi luvedra ena dina, sega ni o tubudra se dua tale. (Wilika Vosa Vakaibalebale 1:8; 31:10, 27, 28.) Ena vinakati vei ira na itubutubu era sega ni kila na vosa e vakayagataki ena nodra vanua, mera vukei me tara na lomai luvedra na nodra veivakavulici. E sega ni kena ibalebale qo mera sa vakawalena kina na nodra itavi lesi vakalou; ia e rawa nira okata qo me tiki ni nodra susugi luvedra “ena ivakavuvuli kei na ivakasala i Jiova.” (Efeso 6:4) Me kena ivakaraitaki, era rawa ni kerea eso na nodra vakatutu na qase ena sala mera liutaka kina nodra sokalou vakavuvale, kei na nodra vukei na luvedra mera kunea na nodra itokani vinaka.
18, 19. (a) E yaga vakacava vei ira na gone nodra veivuke na mataveitacini era kaukaua vakayalo? (b) Na cava mera cakava tiko ga na itubutubu?
18 Me kena ivakaraitaki, era rawa ni sureta na itubutubu e dua tale na vuvale ena so na gauna mera tomani ira ena sokalou vakavuvale. E levu vei ira na itabagone era toso vinaka nira veimaliwai kei ira na kaukaua vakayalo nira veitomani ena cakacaka vakaitalatala, ra qai okati ira ina ka ni veivakamarautaki e savasava. (Vkai. 27:17) E tukuna o Shan sa vakamacalataki oti mai: “Au se nanumi ira vinaka tiko ga na taciqu era dau kauaitaki au. E levu sara na ka au vulica nira dau vukei au ena noqu itavi ni koronivuli ena ivavakoso. Au marautaka tale ga na neimami dau veilasamaki.”
19 O ira na kerei vei ira na itubutubu mera vukei luvedra, e dodonu mera uqeti gone me dau doka tiko ga na nona itubutubu, mera dau tukuna tiko ga na veika vinaka me baleti ira, ra qai kua ni siova na itavi e sega ni nodra. Me kua ga nira raici vakatani ena loma kei na taudaku ni ivavakoso ena vuku ni nodra itovo. (1 Pita 2:12) Me kua ni totolo na itubutubu mera soli luvedra vua e dua tale ena nodra tuberi vakayalo. Mera vakalewa vinaka na nodra veivuke na mataveitacini, ra qai tomana tiko ga na nodra vakavulici luvedra.
20. Era na vukei luvedra vakacava na itubutubu mera dua na dauveiqaravi vinaka i Jiova?
20 Ra itubutubu, masuta nona veivuke o Jiova, qai solia na nomu vinaka kece. (Wilika 2 Veigauna 15:7.) Mo kauaitaka na nodra veiwekani na luvemu kei Jiova, sega ni ka me baleti iko ga. Cakava na ka o rawata me tara na lomana na Vosa ni Kalou. Nuitaka tiko ga ni na dua na dauveiqaravi vinaka i Jiova. Nira muria na luvemu na Vosa ni Kalou kei na nomu ivakaraitaki vinaka, o na vakila na ka vata ga e vakila na yapositolo o Joni me baleti ira na luvena vakayalo: “Sega tale ni dua na ka au marautaka vakalevu niu rogoca nira muria tiko na ka dina na luvequ.”
^ para. 7 Raica na ulutaga “E Rawa mo Vulica e Dua Tale na Vosa!” ena Yadra! ni Epereli 2007, t. 10-12.

robotstxt: allowed

filter: keep


text:
iTuvatuva ni Wili iVolatabu
E tiko ena iVolatabu na ivakasala vinaka duadua me baleta na bula. Ke o dau wilika, vakasamataka vakatitobu, qai muria “ena rawa vinaka nomu sasaga.” (Josua 1:8; Same 1:1-3) O na kila vinaka kina na Kalou kei Luvena, o Jisu, ena rawati tale ga kina na bula tawamudu.—Joni 17:3.
Na ituvatuva cava mo muria mo wiliki ira kina na ivola era tu ena iVolatabu? E vakatau sara ga vei iko. Na kena qo ena vukei iko mo wiliki ira na ivola ena kedra ituvatuva ga era tuvani tu kina, se mo wiliki ira vakaiwasewase. Kena ivakaraitaki, o rawa ni digia e dua na kena iwasewase e vakamacalataki kina vakalekaleka na veika e dau vakayacora na Kalou vei ira e Isireli. Dua tale na iwasewase o rawa ni wilika kina na kena tauyavutaki kei na kena tubu na ivavakoso vaKarisito ena imatai ni senitiuri. Ke o wilika e vica na wase ena dua na siga, o na rawa ni wilika taucoko na iVolatabu ena loma ni dua na yabaki.
Ena vukei iko na ituvatuva qo se mani sala cava o vakasamataka tiko mo muria ni o wili iVolatabu—e veisiga, dua na yabaki, vaka kina ni o se qai tekivu. Me download na iTuvatuva ni Wili iVolatabu qo, mo tekivu sara nikua.


text:
6
Sari na Tie pu Lulia sa Tinarae tadi na Naziraiti
1 Tozi nia e Zihova se Mosese, 2 “Mamu tozini sari na tinoni Izireli sari na tinarae hire: ‘Be keke tie babe keke barikaleqe, si tavetia si keke ṉati vina tatara madina, pude ta evaṉae keke Naziraiti, meke va madi pule nia si asa koe Zihova, 3 si lopu kaqu napo ia sa sa napo vaeni meke na bia. Lopu kaqu napoi sa sari na votivotiki napo pu ta tavete mae guadi koari na vua qurepi d babe henai sari na vua qurepi, babe sari na vua qurepi pu ele tava popadi.* Lk 1:15 4 Sipu korapa koa na tie Naziraiti si asa, si lopu kaqu hena ia sa si keke toṉa sapu mae guana koasa vuana sa huda vaeni, babe na kikona na kapuna sa qurepi.
5 Koari na totoso sipu lulia sa sa vina tatara tanisa Naziraiti, si lopu kaqu kotoi sa sari na kaluna babe neri pani sari na gumina. Kaqu lulia sa sa vina tatara doduru totoso, sipu va madia sa sa nana tinoa koe Zihova, meke kaqu toqolo va nomai sa sari na kaluna na gumina. 6-7 Sari na kaluna, si na vina gilagilana sa vina madina koe Zihova, meke lopu kaqu tata la ia tugo sa sa tie matena; be guana sa tamana, tinana, tasina koreo, babe tasina vineki soti si asa, ba lopu kaqu tata la ia sa sa tie matena. 8 Sipu koa na tie Naziraiti si asa, si tava madina si asa koe Zihova.
9 Be tata la ia sa tie Naziraiti si keke tie sapu mate va hodaka, si ele tava boni sa kaluna; ka zuapa rane si kaqu aqa si asa, meke kaqu tiqe neri pani sa sari na kaluna na gumina. 10 Koasa rane vina vesu, si kaqu paleke maeni sa si karua kukuva, meke karua baruku koasa hiama, pa sasadana sa Ipi Hopena pa kenuna e Zihova. 11 Sa hiama si kaqu va vukivukihi nia si keke koari karua, pude na vina vukivukihi tana sinea, meke sa vina rua si tana vina vukivukihi va uququ. Ta tavete sa nana vina via madina asa, sina tata la ia sa sa tie matena. Pa rane tugo asa, si kaqu va madi pulei sa tie sari na kaluna; 12 meke sa nana totoso, sipu koa na tie Naziraiti si asa si kaqu tava madi pule koe Zihova si asa. Sari na totoso ele holadi, si lopu kaqu ta balabalae sina sari na kaluna pu tava madidi, si ele tava boni. Kaqu paleke mae nia sa si keke tuna sipi keke vuahenina pude na vina vukivukihi vinatoṉoto gale koasa vina tatara kekenu sapu lopu va hokotia sa.
13 Pana ele hokoto beto sa totoso tanisa vina tatara tanisa tie Naziraiti, si kaqu tavetia sa sa vina madi. Kaqu la si asa koasa sasadana sa Ipi Hopena,* TTA 21:23-24 14 meke kaqu ponia sa koe Zihova ka ṉeta kurukuru loke ari kisakisadi: keke tuna sipi kokoreo, keke vuahenina, pude tana vina vukivukihi va uququ, keke tuna sipi mamaqota, keke vuahenina, pude na vina vukivukihini tana sinea, meke keke sipi kokoreo, pude tana vina vukivukihi binaere, 15 turaṉae koari na dia vinariponi huiti na vinariponi kolo vaeni, meke keke epata bereti sapu loke isitina. Sa bereti asa si kaqu ta tavete pa palava memehena sapu henia oela olive, meke bisikiti manivisidi sapu ta ṉuzapae oela olive, meke tomo la sari na huiti na vaeni, pu ta hivae pude tana vina vukivukihi.
16 Doduru hire si kaqu ponia sa hiama koe Zihova: na vina vukivukihi tana sinea meke na vina vukivukihi va uququ; 17 beto asa si kaqu va vukivukihi la nia sa koe Zihova sa sipi kokoreo, pude na vina vukivukihi binaere koe Zihova, turaṉae nia sa epata bereti sapu loke isitina meke na vinariponi huiti na napo vaeni. 18 Meke beto asa sa tie Naziraiti si kaqu ene la koasa sasadana sa Ipi Hopena, meke kaqu neri pani sa tie Naziraiti sari na kaluna, meke veko lani pa korapa nika tanisa vina vukivukihi binaere.
19 Pa mudina, sipu ta raro sa avarana sa sipi kokoreo, si kaqu vagia sa hiama sa avarana sapu ta rarona, meke ponia koasa tie Naziraiti, turaṉae nia keke bereti nomana, meke keke bisikiti manivisina, sapu koa pa korapana sa epata. 20 Beto asa, sa hiama si kote ovulu sageni pude va madi koa Rau Zihova; na vinariponi tava madidi si arini tanisa hiama, turaṉae nia sa raqaraqana meke sa pudapudana sa sipi kokoreo. Beto tu hoi, si kote boka napo vaeni sa tie Naziraiti. 21 Arini tu sari na tinarae tadi na tie Naziraiti totoso va tatara nia rini keke ṉati vina tatara madina, pude ta evaṉae na tie Naziraiti. Kaqu tavete betoi rini sari na tinarae arini turaṉae ni sari na vinariponi na vina vukivukihi gua sapu ele ta tozi ni rini totoso va tatara nia rini sa dia vina tatara koe Zihova.’ ”
Sa Minana tadi na Hiama
22 Zama la koe Mosese se Zihova, 23 “Tozi nia se Eroni meke sari kasa tuna koreo pude zamani sari na zinama gua hire totoso mana ni gamu sari na tinoni Izireli:
24 ‘Mani manani gamu na kopuni gamu e Zihova.
25 Mani va ṉedala maea e Zihova sa isumatana koa gamu meke vatukana gamu.
26 Mani ponini gamu Sa sa tataru lopu ta ṉana kamona pude koa valeana pa binule.’ ”
27 Meke zama se Zihova, “Be manani rini sari na tie Izireli pa pozaqu Rau, si kaqu manani Rau si arini,” gua si Asa.


text:
VAKATOTOMURIA NODRA VAKABAUTA | TEVITA
“[E] Nei Jiova na iValu”
ERA drigiti Tevita na sotia nira sa veicicivi, qai waqa na matadra ena levu ni nodra domobula. O ira na sotia qori era dro mai na bucanivalu. Na cava era domobulataka? E rogoca o Tevita nira cavuta tiko e dua na yaca. Qori na yaca i Koliaci, na turaga qaciqacia e duri tu ena buca. De dua e se qai bau raica vakadua o Tevita e dua na tamata vakaitamera me vakataki Koliaci.
Sa qai taura rawa o Tevita na vuna era rere kina na sotia. Ke cokoti vata na kedrau bi e rua na tamata lelevu, e rairai sega mada ga ni yacova na bi kei Koliaci. Io, e turaga kaukaua qai dauvala qaqa o Koliaci, e vakaiyaragi vinaka tale ga ni ivalu. E lalata na veidelana na domona bi ni vakalialiai ira na sotia ni Isireli kei na nodra tui o Saula. E bolei ira voli na Isireli se o cei e via vala kei koya!—1 Samuela 17:4-10.
Sega ni dua vei ira na Isireli e bole me vala kei Koliaci, o Tui Saula mada ga e rere. Sa qai kila o Tevita ni sa dua na vula vakacaca na kena yaco tiko na ituvaki ya! Era veiraici tu ga na lewe ni mataivalu ruarua ni veivakalialiai voli o Koliaci e veisiga. E rarawa o Tevita qai madua ni vakasamataka na nona rere na tui Isireli, o ira na nona sotia, kei ratou na tuakana! Ena rai nei Tevita, e vakamadualaka na mataivalu ni Isireli o Koliaci qai vosa vakacacataka na nodra Kalou o Jiova! Ia na cava ena bau cakava rawa na cauravou o Tevita? Ena yaga vakacava vei keda nikua na vakabauta i Tevita?—1 Samuela 17:11-14.
“LUMUTI KOYA, O KOYA GA QO!”
Na cava e kilai me baleti Tevita? E dau vakatawana na sipi nei tamana ena veidelana volekati Peceliema ni se itabagone. E cauravou damudamu, matavinaka, qai musudonu. E taleitaka me qiria na api ena nona gauna ni vakacegu, e kenadau sara kina ni dau vakatovotovo vakalevu. E dau marautaka tale ga me sarava na ibulibuli ni Kalou era tu wavoliti koya. Ni vakatawa sipi tiko ena dua na yakavi, e talatala yani o tamana ni via raici koya.—1 Samuela 16:12.
Ni yaco i vale o Tevita, e raica ni rau veitalanoa toka kei na dua na qase na tamana o Jese. Qori na parofita yalodina o Samuela, e talai koya yani o Jiova me lai lumuta e dua na luvei Jese me tui Isireli! Sa sotavi ratou oti na vitu na tuakai Tevita o Samuela, ia e tukuna vei Samuela o Jiova ni sega ni digitaka e dua vei ratou ya. Ia ni yaco yani o Tevita, e kaya vei Samuela o Jiova: “Lumuti koya, o koya ga qo!” Eratou rai tu na tuakai Tevita ni dolava o Samuela na ileu e tawa tu kina na waiwai, qai sova vakalailai e ului Tevita. Sa veisau sara ga na bula i Tevita ena gauna e lumuti kina. E kaya na iVolatabu: “E tekivu vakaukauataki Tevita na yalo i Jiova mai na siga oya me lako yani.”—1 Samuela 16:1, 5-11, 13.
E sega ni bau nanuma o Tevita me sa veiliutaki sara vakatui. A waraka ga na yalo tabu i Jiova me qai dusimaki koya ena kena gauna donu. Me yacova na gauna ya, e tomana voli ga o Tevita na nona vakatawa sipi. E dau makututaka na cakacaka qori, qai sotava kina na veika dredre ena so na gauna. Kena ivakaraitaki, rau via vaqara kakana yani vei ira na qelenisipi e dua na laione kei na bea. A sega ni cemuri rau wale ga na manumanu qori o Tevita. E vakamatea ruarua sara ga na laione kei na bea mera taqomaki kina na sipi nei tamana!—1 Samuela 17:34-36; Aisea 31:4.
Ni rogoca o Tui Saula na italanoa kei Tevita, e talatala me gole yani vua o Tevita. E se dua tiko ga na dauvala qaqa o Saula, ia sa sega ni vakadonui koya o Jiova ni talaidredre ina nona ivakaro. Ni sa kauta tani vua o Jiova na veitokoni ni yalona tabu, levu na gauna e sa dau yaloca na tui, cudrucudru, kasami, qai voravora. Na ivakatagi ga e dau vakacegui Saula ena gauna e curumi koya kina na yalo ca. Era tukuna vei Saula eso na nona dauveiqaravi ni kenadau ena qiriqiri o Tevita qai dauvala. E mani kacivi o Tevita me lai dua vei ira na dau qiriqiri ena vale vakatui i Saula, me dau cola tale ga nona iyaragi.—1 Samuela 15:26-29; 16:14-23.
Ena yaga vakalevu vei ira na itabagone na ivakaraitaki i Tevita. Na ka e digia me cakava ena nona gauna ni vakacegu e vakavolekati koya vei Jiova. E saga me kenadau ena so na ka ena yaga ena nona bula, qai vakarawarawataka nona kunea e dua na cakacaka. E dau muria tale ga na veidusimaki ni yalo tabu i Jiova. Qori na ka eda vuli kece kina!—Dauvunau 12:1.
“ME KUA SARA NI VAKAYALOLAILAITAKA E DUA O KOYA”
Ni veiqaravi tiko ena vale i Saula o Tevita, e dau lesu i vale me lai vakatawa sipi qai dede nona lako tu ena so na gauna. Dua na gauna va qori e gole kina i vale o Tevita, a kerei koya o tamana me lai raici ratou na tuakana eratou lewe ni mataivalu i Saula. E mani gole o Tevita, qai kauta eso na iyaya vei ratou na tuakana ena Buca o Ela. A lai donuya e keri na ituvaki e vakamacalataki ena itekivu ni ulutaga qo. Erau veiraici toka ga na mataivalu ni Filisitia kei Isireli mai na yasa ni ulunivanua erau dui keba toka kina.—1 Samuela 17:1-3, 15-19.
E vosovosota dredre o Tevita na veika e raica ena buca. E sega ni vakabauta nira dro na mataivalu ni Kalou bula o Jiova ena levu wale ga ni nodra domobulataka e dua e lotu butobuto. Ena rai nei Tevita, na nona veivakalialiai o Koliaci e beci kina o Jiova. E lai vakatarogi ira sara eso na sotia o Tevita se rawa ni vakabalei vakacava o Koliaci. Ni raica qori o Iliapi, e cudruvi Tevita na tacina qai kaya me kua ni siova na veika e yaco tiko ena bucanivalu. Ia e kaya vua o Tevita: “Na cava au cakava? Au taro wale tiko ga!” E tukuna wavoki sara o Tevita ni rawa ni vakabalei Koliaci. Ni rogoca qori o Saula, e talatala sara me kau yani vua o Tevita.—1 Samuela 17:23-31.
Ni rau sota kei Saula, e kaya vua ena nuidei o Tevita me baleti Koliaci: “Me kua sara ni vakayalolailaitaka e dua o koya.” E vakamalumalumutaki Saula kei ira na nona sotia na nodra rerevaki Koliaci. Me vaka ga e kena ivakarau vei keda na tamata, era rairai vakatauvatani ira na Isireli vei Koliaci. Nira raica na vakaitamera kei Koliaci kei na kedra ka lalai o ira, sa ra nanuma ga nira na sega ni vakabalea rawa na tuwawa e duri tu e matadra. Ia e duatani na rai nei Tevita me baleta na leqa era sotava tu qo na Isireli, e mani bole me vala kei Koliaci.—1 Samuela 17:32.
E kaya o Saula: “O na sega ni valuta rawa na kai Filisitia qo ni o se gone ga, e dauvala o koya mai na gauna se cauravou kina.” De dua e se sega ni yacova o Tevita na yabaki me curu kina ena mataivalu, e rairai gone tale ga. Ia e sega ni gonelailai o Tevita ni sa rairai volekata toka na yabaki 20, sa vakaraitaka oti tale ga ena so na ituvaki ni dauvala.—1 Samuela 16:18; 17:33.
E talanoataka tale vei Saula o Tevita na veika e cakava vei rau na laione kei na bea. E sega ni vakalevulevui koya o Tevita ni kila vinaka tu ni a sega ni qaqa ena nona kaukaua ga. A kaya: “O Jiova a vakabulai au mai na liga ni laione kei na bea, o koya ga ena vakabulai au mai na ligana na kai Filisitia qo.” E vakacegui Saula na vosa qori, mani kaya: “Mo lako, me tokoni iko mada ga o Jiova.”—1 Samuela 17:37.
Vakacava o vinakata me vakataki Tevita na nomu vakabauta? Dua na ka me nanumi tiko, a sega ni rawata vakacakamana o Tevita na vakabauta. Na nona vakabauta na Kalou e yavutaki ena kilaka kei na veika e sotava ena nona bula. E vakadeitaka e keri ni dauloloma o Jiova, e dau veitaqomaki, qai dau dina ena nona yalayala. Me vakataki Tevita ga, eda rawa ni bucina na vakabauta ke da vulica tiko ga na veika me baleta na Kalou ena iVolatabu. Nida bulataka na ka eda vulica da qai vakila na kena yaga ena noda bula, sa na qai dei ga na noda vakabauta.—Iperiu 11:1.
“ENA SOLI IKO E LIGAQU O JIOVA”
E solia nona iyaragi o Saula me dara o Tevita. E via vaka ga na isulunivalu i Koliaci, e caka mai na kopa qai veitaqataqai tu kina na veleti kaukamea lalai. Ia e voleka ni sega ni toso rawa o Tevita ena levu ni iyaragi sa dara tu, e kila ni na sega ni vala vinaka kina. E sega ni matau vua na iyaragi ni mataivalu ni sega ni sotia o koya. Ni tamata balavu duadua tale ga ena matanitu o Isireli o Saula, ena sega ni rauti Tevita kina na nona isulunivalu! (1 Samuela 9:2) E mani luvata kece o Tevita na iyaragi, qai dara ga na kote ni nona vakatawa sipi.—1 Samuela 17:38-40.
E kauta na nona ititoko ni vakatawa sipi, nona kato, kei na irabo. Ke mani ka lailai mada ga, e iyaragi vinaka tale ga na irabo vakabibi vua e dua na ivakatawanisipi. Na irabo e rua na kena wa leca qai semai rau e dua na taga. Ena biuta na daurabo na vatu ena taga qori, wiricaka vakaukaua, qai sorova e dua na kena wa. E vakadomobula na ka e rawa ni cakava na vatu qori ni sa lauta na takete. Ena so na mataivalu, e dua sara ga nodra iwasewase na daurabo. Qori e vakaraitaka ni iyaragi mana tale ga na irabo.
Ni raica o Tevita ni sa tu kece na ka e vinakata, sa qai golevi Koliaci. De dua e masu vakavica o Tevita ni vaqara toka e uciwai e lima na vatu dravia me vakayagataka. Oti sa qai gole ena bucanivalu!
Cava e nanuma o Koliaci ni raici Tevita? E kaya na iVolatabu: “E beci koya sara ga ni gone damudamu qai musudonu.” E kailavaka o Koliaci: “O yau na koli, ni o taura tu ga mai na kau mo mai valuti au?” Kena irairai ni raica ga o Koliaci na ititoko e taura tu o Tevita, e sega ni raica na irabo. E vosavakacacataki Tevita o Koliaci ena yaca ni nodra kalou na kai Filisitia. E kaya ni na vakamatei koya qai solia na yagona vei ira na manumanuvuka ni lomalagi kei na manumanu ni vanua.—1 Samuela 17:41-44.
Na ka e tukuna o Tevita e vakaraitaka na dei ni nona vakabauta. E kacivaka vei Koliaci: “O mai valuti au ena iseleiwau kei na rua na moto, ia au lai valuti iko ena yaca i Jiova ni lewe vuqa, na nodra Kalou na mataivalu ni Isireli o bolea.” E kila o Tevita ni sega ni dua na ka na kaukaua se na iyaragi i Koliaci. Ena sauma vua o Jiova na nona veibeci. Sa qai vakadeitaka qori o Tevita ena nona kaya ni “nei Jiova na ivalu.”—1 Samuela 17:45-47.
E sega ni vakalaiva o Tevita me vakayalolailaitaki koya na vakaitamera kei Koliaci se na nona iyaragi. E sega tale ga ni vakatauvatani koya vei Koliaci me vaka e cakava o Saula kei ira na nona sotia. Ia e vakatauvatani Koliaci kei Jiova. E sega ni dua na ka vua na Turaga Cecere ni lomalagi kei vuravura na 2.9 na mita na balavu kei Koliaci. Ke mani balavu duadua mada ga vei ira na tu ena bucanivalu, e se somidi ga o Koliaci e mata i Jiova. Sa na vakarau raica qo na ka ena cakava o Jiova me vakawabokotaki koya kina!
E cici voleka yani o Tevita ena vanua e duri tu kina o Koliaci. E taura mai na taga e dua na vatu, biuta ena irabo, qai wiricaka vakaukaua. Sa toso volekati Tevita yani ena gauna qori o Koliaci, e liu toka vua o koya e cola tu nona isasabai. Ia sa balavu sivia tale o Koliaci, ena dredre kina vua na sotia me laveta cake na isasabai me taqomaka na ului Koliaci. Qori sara ga na vanua e taketetaka o Tevita.—1 Samuela 17:41.
Ni sorova o Tevita na wa ni irabo, e cawi na vatu qai lauta na takete. E vukei Tevita o Jiova me rawa ni rabotaka ga e dua na vatu. E dua ga na vatu ya e lauta vinaka na yadrei Koliaci, mani bale vakatoboicu ena qele na tuwawa! A rairai dro o koya e dau cola na isasabai nei Koliaci ena levu ni nona rere. E cici o Tevita ena vanua e davo tu kina o Koliaci, taura nona iseleiwau qai musuka na domona.—1 Samuela 17:48-51.
Sa qai yaloqaqa o Saula kei ira na nona sotia nira raica na ka sa yaco. Era kaila ra qai cicivi ira na kai Filisitia. A yaco dina na ka e tukuna o Tevita vei Koliaci: “[O] Jiova . . . ena soli kemuni kece ina liga i keimami.”—1 Samuela 17:47, 52, 53.
Era se vala ga ena gauna makawa na tamata ni Kalou, gauna qo sa sega. (Maciu 26:52) Ia e se bibi ga meda vakatotomuria na vakabauta i Tevita. Meda vakabauta ni bula dina tiko o Jiova, ni o koya tale ga na Kalou duadua ga meda qarava qai rokova. De dua eda nanuma ena so na gauna nida na sega ni taqea rawa na levu ni leqa eda sotava. Ia na noda leqa qori e somidi sara ni vakatauvatani kei na kaukaua tawavakaiyalayala i Jiova. E sega ni dua na ka meda leqataka ke da digi Jiova me noda Kalou, da qai vakabauti koya me vakataki Tevita. E tu vei Jiova na kaukaua me veivuke ena leqa se ituvaki cava ga eda sotava!


text:
Ergonomic gade idabedabe
Matailalai ni ivoli
Nanuma oqo
Ergonomic gade idabedabe
Na rumu ni vuli lecava e vakayagataka e dua na idabedabe ergonomic gade. E dua na headrest cecere e taqomaki ira na ulumu ena nomu napping. 360° swivel kaukamea na cakacaka ni veitaratara vakatotolo ka rawarawa cake. Na tutuni ni backrest e tokona vakavinaka sara na nomu ivau kei na veiganiti ki na nomu lesu mai. Ena dua na vosa, e sa tokona na yavana, veitokoni ni ulu, kei na cushion. Oqori e dua na idabedabe vinaka.
1~ 3: EPE ologa wavokita na idabedabe
4~ 6: Foam corrugated kateni ologa ena tutu
7~ 8: Kateni pepa ologa ena loma ni idabedabe, oka kina na kena e ra
9~ 12:Vakavavakutaka ilati e tautuba.
Q: O iko e dua na kabani ni manufacturer se veisau?
E dua: O keda e dua na buli iyaya ni kena upholstery na ivoli mai na 1985.
Q: Sa evei na nomu volau ni nona?
E dua: Eda sa tiko ena ShunDe, Foshan City, Guangdong na yasana, Jaina
Q: Na cava na nomu veiqaravi ni volivolitaki?
E dua: E tiko e dua na noda vakadikeva na volivolitaki. Kevaka e dua na veivakacacani mai na lori se ituvaki vinaka, keitou na cakacakataka na iwali ka solia vei iko e dua na itukutuku.
Q:Na cava na nomu MOQ?
E dua:Na noda MOQ e 40HQ se 20GP(E rawa ni vakayagataki eso tale na isau), e rawa ni o veiwaki na ivoli duidui mo cokovata kina e dua na 40HQ se 20GP.
Q: E rawa ni o cakava na veitarogi me baleta na cakacaka ni otela?
E dua: E levu sara na ka eda sotava me baleta na cakacaka ni otela kei na ivola taucoko e rawa ni ulabaleta na veisaqasaqa me vaka na CA117, BS5852, BS7177, BS7176, kei E0/E1.
Q: Na cava na nomu itavi levu ni ivoli?
E dua: Eda sa ga vakayacoka Sofas, Sofabed, Meteresi, Recliners kei na idabedabe.
Q: E rawa beka ni 'u digitaka na roka?
E dua: Io, sa tu vei keda eso na roka me da digitaka ena dua tale na ivola me vaka na kakana e cake leca, PVC, PU, se isulu.
Q: Na cava na kena gauna?
E dua: Ni keirau sa ciqoma na vakacuruilavo, e rawa ni taura e 30 na ~ 35 na siga.
Q:Na cava na ivakarau ni sausaumi?
E dua: Na ivakarau ni sausaumi ena FOB ki na SHENZHEN waqa. T/T, 35% vakacuruilavo, vakatautauvatataki ni bera ni caka.
Q: E tiko e dua na nomu ivotavota ni ivoli?
E dua: Sega, o keda o OEM kei ODM manufacturers, na ivoli kece e vakarawarawataka vei ira na noda kasitama.
Q: E rawa ni cakava na volau ni nona na sabolo?
E dua: Keitou rawa ni vakauta sara ga e loma ni isulu se leca na sabolo oqo. Na ODM ni ivoli e dodonu me cicivaki kina na sabolo ni icurucuru, ni oti 10 na ota pcs ena lesu tale ki na icurucuru ni sabolo.
Q: Na cava na Lotu warranty ni nomu ivoli?
E dua: Na warranty ni sofas sa 2 veiyabaki ena loma ni vale, 1 yabaki ni leca e tautuba; Meteresi e 10 veiyabaki me innerspring na vale.


text:
Noda inaki
Maciu 19:14 e kaya o Jisu, ' me ra lako mai vei au na gone lalai, ka kakua ni vakatabui ira, ni sa vakaoqo na matanitu vakalomalagi. '
Na iVolatabu me baleti ira na gone sa tu me ra vakatakilai Jisu Karisito vei ira na gone ena kena veisoliyaki na italanoa mai na iVola Tabu kei na itukutuku eso ena kena ivakarau kei na veika vakaitukutuku, oka kina na mataveilawa ni vuravura, talevoni veikauyaki/PDA , ivola tabaki ni tikidua kei na rokarokataki, ena ivosavosa yadua e rawa ni vosa kina e dua na gone.
Na italanoa ena iVola Tabu oqo me na veisoliyaki ki na 1.8 billion na gone e vuravura ena veivanua e rawa kina.


text:
Na Bula ena Seninawanawa | Life at Orange
Me baleta na Seninawanawa
Ena tiko eso na vakatatabu ena Seninawanawa me veitaqomaki vei ira na lewenivanua ena noda itikotiko. Ena rawa mo vakuria tikoga na nomu cakacaka ena veisiga oka kina na:
- Sota vata kei ira na nomu itokani kei ira na lewe ni matavuvale
- Tiko ena soqo kei na bose
- Lako ni volivoli
- Laki kana se gunu ena vei valenikana, gunu kei na icili
- Lako ki na veiqaravi ni tabana ni bula
- Lako ki na veikoronivuli ni muri vuli, koronivuli kei na univesiti
- Veilakoyaki
- Toki ki na dua na vale vou
E sa sega ni yalani na iwiliwili ni soqo ena loma ni vale kei na tautuba. E sa ka bibi na tokari ni ubi ni gusu kei na uca ena gauna ni roka Seninawanawa. E sa na sega ni gadrevi me vakayagataki na My Vaccine Pass (Noqu ivakadinadina ni‘u sa cula).
Raica eso tale na itukutuku me baleta na veika e gadrevi ena Seninawanawa ena vosa vakavavalagi
Na iubi ni gusu kei na ucu ena Seninawanawa
E dua na kena ivakarau raraba e dodonu mo tokara tiko na iubi ni gusu kei na ucu ena gauna ko tiko kina e loma ni vale. Qai vakavo ga ena nomu vale se ena nomu vanua ni cakacaka kevaka ko sega ni sotavi ira na lewenivanua raraba. E na rawa ni vakauqeti iko na nomu itaukei ni cakacaka mo tokara ni iubi ni gusu kei na ucu kevaka mada ga e sega ni gadrevi ena nomu cakacaka ka sota kei ira na lewenivanua.
Keitou vakauqeti iko mo tokara e dua na iubi ni gusu kei na ucu ena nomu biubiu mai vale. Oqo eso na vanua e gadrevi iko me tokari na iubi ni gusu kei na ucu e oka kina na:
- vodo ena waqavuka e vuka ena lomai Niusiladi
- sala ni veilakoyaki ni lewenivanua raraba
- ena loma ni tekisi se lori era vata tiko kina e so
- ena so na sitoa ni voivoli me vaka na sitoa lelevu ni volivoli, veivale lelevu ka ra tiko kina e vica vata na sitoa, sitoa ni volitaki wainimate, siteseni ni vakatawa benisini kei na veivanua ni vakarautaki kakana me voli ka kau me la'ki vakayagataki tale ena dua na vanua
- ena loma ni vale e vakayagataki raraba me vale na vale ni yau makawa vakamareqeti vata kei na vale ni wilivola a e sega ni okati kina na tobu ni sisili
- ena vale e ra qaravi kina na manumanu susu
- ena vanua ni veiqaravi raraba ena Mataveilewai, Mataveivaqaqai, vale ni volavola ni matanitu levu kei na matanitu vakaitikotiko vaka kina na veiqaravi ni bula raraba kei na Tabacakacaka ni Ovisa
- ena vanua lakovi raraba ena loma ni veiqaravi ni positovesi ni kabani na NZ Post
- ena sikovi na veiqaravi ni bula me na nodra icili na qase cake.
E so e ra dodonu me ra tokara tiko na nodra iubi ni gusu kei na ucu ena nodra cakacaka vakavo kevaka e ra vakuai kina.
E dodonu mo tokara na iubi ni gusu kei na ucu e vakadonui vaka-vuniwai kevaka ko cakacaka ena:
- valenikana, gunu kei na icili
- ena bisinisi e dau yaco kina na veivolekati me kena ivakaraitaki kevaka ko dau ni veikoti
- ena dua na soqo (nanuma ena gadrevi ga me ra tokara na cakacaka ena vanua ni soqo na iubi ni gusu kei na ucu e dau vakayagataki raraba)
E sega ni gadrevi me tokari na iubi ni gusu kei na ucu ena soqo e tautuba ena veimataqali roka ni cina taucoko i dusidusi ni veilakoyaki. Oqo e ra okati kina na veivale kei na veivanua ni kele mai kei na vakavodo ena basi kei na sitima ni vanua.
Na iubi ni gusu kei na ucu e gadrevi me tokari vata kei na kena wa me vakataotaki mai na daligamu se na ucumu. Oqo e sa kena ibalebale ni sa sega ni rawa ni vakayagataki e dua ga na sikavu, se dua na itavoi levu na iubi ni ulu se siqeleti me ubi kina na gusu kei na ucu.
Na ivakasala vei ira e ra sega ni rawa ni tokara na ubi ni gusu kei na ucu
Eda sa kila e so e vakaleqai na ituvaki ni yagodra se ena vuku ni tauvi mate ena sega ni rawa vei ira me ra tokara vakavinaka na iubi ni gusu kei na ucu. E sega ni rawarawa na kena soli na vakuai ni kena tokari. Yalo vinaka veinanumi.
Kevaka ko sa vakuai, kakua ni ko lomaleqa kevaka e tarogi iko e dua na itaukei ni bisinisi se rawa ni ko tokara na ubi ni gusu kei na ucu. Era gadreva ga me vakadeitaki na nomu taqomaki ka vaka kina vei ira tale eso. e sega ni veiganiti me taroga e dua na itaukei na bisinisi se dua na tamata cakacaka na ituvaki ni vakaleqai ni yago se na tauvimate. Ia e sega ni dua na leqa me taroga se ko sa vakuai mo tokara na iubi ni gusu kei na ucu.
Na veika e rawa ni caka ena roka Seninawanawa
E rawa ni tiko ena dua na soqo se bose ena Seninawanawa me vaka na nomu sota kei ira na nomu itokani, soqo ni vakamau kei na so-Kalou.
E sa sega ni yalani na iwiliwili ni soqo ena loma ni vale kei na tautuba. Oqo e oka kina na valenikana, gunu kei na icili, veivoli, vuli kei na vanua ni cakacaka.
Gadrevi ni icula ni itatarovi
E sa na sega ni gadrevi me vakayagataki na My Vaccine Pass (Noqu ivakadinadina ni‘u sa cula). Ia e rawa vei ira na vei bisinisi me gadrevi me vakayagataki tikoga.
E dei tikoga na lewa ni matanitu me baleta na nodra cula ena icula ni itatarovi ena veitabana e so baleta ni ra dau veitaratara vakawasoma na kena tamata cakacaka ka ririkotaki ni rawa ni tauvi COVID-19, se kevaka me dua tale na ivakatagedegede torocake ka ririkotaki kina ni rawa ni tauvi COVID-19.
Na icula ni itatarovi kei na cakacaka
Veilakoyaki
E rawa ni ko lako ena vuku ni dua ga na yavu ena gauna ni roka Seninawanawa.
Kevaka ko nakita mo lako:
- Kakua ni lako kevaka ko sega ni bula vinaka.
- Kakua ni lako kevaka e a tukuni vei iko mo tiko vakatikitiki.
Kevaka ko lako ki na dua na yasana ka dua tani a roka ni cina ni dusidusi ni veilakoyaki e vakayagataki tiko kina, e dodonu mo na vakamuria na kena ivakarau.
Kevaka ko tauvi COVID-19 ena gauna ko lako tu kina ena gadrevi mo tiko vakatikitiki ena vanua ko tiko kina. Qarauna me sa tiko e dua na nomu ituvatuva kevaka ena mani yaco oqo. Ena gadrevi mo sauma na isau ni nomu tiko kevaka ko tiko vakatikitiki
E gadrevi me tokari na ubi ni gusu kei na ucu ena sala ni veilakoyaki vakayagataki raraba se vakayagataki vata vakavo kevaka ko rawa ni tiko e tautuba (me kena ivakaraitaki ena dela ni waqa).
E sega ni dua na idusidusi ni veiyawaki ena sala ni veilakoyaki, se ena rara ni waqavuka, ikelekele ni sitima se basi.
Vakayacora tikoga na ivakarau ni tiko bulabula me da taqomaki kina.
Vakaberaberataka na veitauvi ni manumanu ni mate ena nomu vakayacora na ivakarau ni tiko bulabula.
- Tiko ga e vale kevaka ko tauvimate
- Savata na ligamu ka vakayagataka na waiwai ni sava liga
- Vu se suru ena ilobi ni ligamu
- Vakasavasavataka vakavinaka na dela ni vanua e vakayagataki vakalevu
- Doladola me mudre vinaka na cagi
- Dau tiko veiyawaki kei ira tale eso kevaka e rawa
Veitokoni
Veivuke ena gauna ko tiko vakatikitiki kina
Ena rawa ni tiko na veivuke kevaka ko iko se na nomu vuvale e gadrevi na ikuri ni veitokoni ena nomu tiko vakatikitiki ena vuku ni COVID-19.
Veivuke ena gauna ko tiko vakatikitiki kina
Veitokoni me baleta na COVID-19 vei ira na itaukei ni cakacaka
E rawa ni ko kerea na veitokoni vakailavo me vukea na isau ni tamata cakacaka se na kemu isau kevaka ko taukena ga vakataki iko na nomu cakacaka.
Veitokoni me baleta na COVID-19 vei ira na itaukei ni cakacaka | Work and Income (Tabana ni Cakacaka kei na Veisaumi) (external link)
Kevaka ko tauvi mate se ko gadreva mo cegu mai na cakacaka ena vuku ni COVID-19
Ena rawa ni vukei iko na Tabana ni Cakacaka kei na Veisaumi kevaka ko gadreva na veitokoni ena nomu tiko vakatikitiki se vukea na nomu itaukei ni cakacaka me sauma na kemu isau kevaka ko sega ni rawa ni cakacaka ena vuku ni COVID-19.
Kevaka ko tauvi mate ka gadreva mo cegu mai na cakacaka ena vuku ni COVID-19 | Work and Income (Tabana ni Cakacaka kei na Veisaumi) (external link)
Na veivuke vei iko kei na nomu matavuvale ena vuku ni COVID-19
Raica na veitokoni tale so me baleta na kakana, na veika e gadrevi vakalevu, mate ni vakasama kei tiko vinaka e ra sa tu vakarau me baleti iko kei na nomu matavuvale.
Last updated: at


text:
MAVOA KA SA VAKASUKAI LESU TALE KI RUSIA E DUA NA NODRATOU KOMADA.
Written by Mika Qalobula on May 2, 2022
E na vuku ni veivaluvaluti ka se toso tiko ga mai Urkraine,ena nona kaba tiko na mataivalu ni Rusia,e sa laki levu sara na sotia mai yasana ruarua e ra sa mai kacikaci ni cagi ka bau wili talega kina na nodra bula na lewe ni vanua mai Urkraine.
E dua na nona liga i matau na Peresitedi mai Rusia,ka Komada talega ni mataivalu ka gole mai ena vuku ni veitalai nona na Peresitedi me laki veiliutaki kei ,e a mavoa ena vuku ni dua na veivanavanai,ka sa vakasukai lesu tale ki Rusia.
Mo qai vakarorogo mai ena VITIFM 92.2FM,92FMkei na 92.6FM ena kena matata.
Source – Youtube.


text:
Legalities
- Raica, na veimatanitu sa nanumi me ra vaka e dua na mata ni wai e nai takitaki, ka vaka na kuvu ni soso ena dari ni vakarau, raica, sa tomika o Koya na veiyanuyanu me vaka sa ka lailai sara. Na veimatanitu kece sa vaka e ka wale tu ga Vua, ka sa wilika tu o Koya na ka levu me ka lailai, ka sa ka wale sara ga. Aisea 40:15,17
- Saga mo drau veiyaloni rawa ni drau sa taubale tiko ki na vale ni veilewai, de qai la'ki tukuni iko vua na turaga ni lewa, na turaga ni lewa qai soli iko vei ira na ovisa, o ira na ovisa era na qai biuti iko kina vale ni veivesu. "Au tukuna vei iko, ena sega ni rawa mo biu mai tuba ka vakavo mo sauma kece nai lavo o beitaki kina. Maciu 5:25-26
- Dou na kau ena matadra na Kovana kei na matadra na tui ena vukuqu, e kea mo dou tukuni Au kina me rawa ni ra kila talega na vei matanitu tani. Ia ni dou sa vesu, dou kakua ni via loma leqataka na vosa mo dou na cavuta se na cava me tukuni, ni gauna vata o ya ena soli kina vei kemudou na vosa mo dou na cavuta. Maciu 10:18,19
- Ni ratou sa yaco mai i Kapenaumi era sa lako mai vei Pita o ira na daukumuni vakacavacava ni vale ni lotu, ka tukuna vua, na nomu qasenivuli e solia tiko na Nona silini vakacavacava ni vale ni lotu se sega? Sa tukuna o koya, "Io." Ni sa la'ki curu o koya i vale, sa vosa vua o Jisu, ka vaka, "Na cava mada na nomu nanuma, Saimone? Vei rau na rua oqo, o cei mada era na tauri vakacavacava mai vua o ira na tui kei vuravura, vei ira ga na luvedra se vei ira na vulagi?" E sauma o Pita, "Vei ira na vulagi." Sa tukuna vua o Jisu, sa dodonu me galala mai kina o ira na luvedra. "Ia, me caka ga, me kakua kina ni da cala vei ira, mo lako i matasawa ka viritaka nomu wa ni siwa ka taura nai matai ni ika e rawa mai. Ni o sa dolava na gusuna, o na raica ni tiko kina na i lavo; mo kauta sara nai lavo oqori ka la'ki solia vei ira me nodaru soli vata." Maciu 17:24-27
- Mo ni tukuna mada mai vei keitou oqo, na cava sara mada na nomuni nanuma me baleti Sisa? E tara li me da solia vua nai vakacavaca se sega? Ia sa kila o Jisu nai naki ca ni lomadra, ka tukuna, "Na cava dou via vakatovolei Au kina, kemudou na dauveivakaisini? "Dou vakaraitaka mada mai vei Au e dua nai lavo." Era sa qai kauta mai vua e dua na peni. Sa qai tukuna vei ira, nai vakatakarakara i cei oqo kei na yaca i cei e volai toka e rukuna? Era tukuna vua, "O Sisa." Sa qai tukuna vei ira, "Mo dou solia ga vei Sisa na ka sa nei Sisa, ka mo dou solia vua na Kalou na ka sa nona na Kalou." Maciu 22:17-21
- Ena gauna o ya sa vakatauca mai kina o Sisa Akosito na nona lawa, o ya mera vakaleweni taucoko na tamata e vuravura. Nai matai ni wili lewe ni vanua oqo e yaco tiko ena gauna a kovana tiko kina mai Siria Oqoriniasi. A ra sa dui lako na tamata mera la'ki vakaleweni kina nodra veikoro dina. A sa lako cake talega o Joseva mai na vanua o Kaleli ena koro o Nasareci, me lako ki Jutia kina koroi Tevita ka yacana o Peciliema, baleta o koya e kawa ka vu mai vei Tevita. Me vakaleweni na yacadrau kei Meri, ni sa musu oti tu vua me watina, a sa bukete tiko o koya. Luke 2:1-5
- Sa tukuna vua o Pailato, "O sa sega tiko ni vosa mai vei au? O sa sega beka ni kila ni sa tu vei au na kaukauwa me'u vakamatei iko, kei na kaukauwa me'u sereki iko? Sa sauma yani o Jisu, "Sa sega vei iko na kaukauwa vakavo ke soli mai vei iko mai cake. O koya sa soli Au vei iko, sa levu sara na nona i valavala ca." Joni 19:10,11
- Me talairawarawa na tamata kecega vei ira sa liutaka na matanitu. E sega ni dua na matanitu me veiliutaki e sega ni lewa va Kalou, o ira taucoko na veiliutaki e lewa va Kalou. O koya sa beca na veiliutaki oqo, sa saqata na nonai lesilesi na Kalou, ena cudruvi koya na Kalou ni saqata na nona i lesilesi. O ira na veiliutaki oqo era sega ni i vakarere vei ira na tamata vinaka, vei ira ga na tamata ca. O vinakata mo kakua ni rerevaki ira na veiliutaki? Mo cakava sara na ka vinaka, o na marautaki kina mai vei ira. O ira oqo sa talai mai vua na Kalou mera vukei iko, ia kevaka mo caka cala tiko, sa dodonu mo rere, ni tiko nai naki ni seleiwau vei koya, ni sa talai mai vua na Kalou me vakaoti ira na dau caka ca. O koya oqo sa dodonu mo dou talairawarawa mai, sega walega baleta na cudru ni Kalou, ia ena vuku talega ni lewa e loma. Sa dodonu kina mo dou solia nomudou soli vakacavacava, me baleti ira oqo, ni ra talai mai vua na Kalou ena vukumudou. O koya oqo mo dou saumi ira e dodonu mera saumi: Na soli vakacavacava vei koya e dodonu me nona, ai sigana vei ira sa nodra nai sigana, (mera rerevaki o ira e dodonu me ra rerevaki), ka vakarokorokotaki o ira e dodonu mera vakarokorokotaki. Roma 13:1-7
- Mo sauma na ka e dodonu me saumi kakua ni dinau tiko, me maroroi tikoga kina na veilomani, o koya sa lomana na kai nona sa vakataucokotaka tiko na vunau. Roma 13:8
- E levu na katuba vinaka ni cakacaka sa tadola vei au, sa levu vata talega kei na kena meca. 1 Koronica 16:9
- Ka me uasivi na nomudou i valavala ena kedra maliwa na sega ni lotu, ni ra via vosataka e dua na ka ca baleti kemudou, ena sega ni rawa, ka ni ra raica sara tu ga na uasivi ni bula dou bulataka, ena ka oqori era na vakarokorokotaka kina na Kalou. Dou talairawarawa kina i lesilesi kecega ni tamata ena vuku ni Turaga, se vua na tui o koya sa cecere sara nona lewa, Se vei ira na liuliu ni matanitu, se vei ira mada ga era talai mai mera mai veivesuki ena vuku ni cala, me ra vakavinavinakataki ni ra cakava tiko na cakacaka vinaka. 1 Pita 2:12-14


text:
CAVUTI NA YALAYALA NI VAKAMAU ENA TALEVONI(VIDEO CALL)NI BERA NI KACIVI NA BULA NEI CAURAVOU.
Written by Mika Qalobula on November 23, 2021
E a mai kacivi na bula nei Apenisa Uluirewa ni oti ga e 5 na miniti ni nodrau a mai vakavoutaka kina na nodrau yalayala ni vakamau,kei na marama na watina o Iva Qounadovu,ena talevoni(video call),me vaka ni tu vakayawa sara mai Ositerelia ena vuku ni cakacaka,ka ni se sogo tale tu ga na veivukayaki.
Rau a vakamau vakamatanitu  na veiwatini oqo ena 2019,ni bera ni toso ko Iva ki Ositerelia,ka rau biu tu mai na veitamani,ia, sa rau dau veiqiriti tiko ka sa tiko nai tuvatuva me rau na laki vakamau ena vale ni lotu na Cathedral mai Parramatta,ka qai mai seva ni a qai tauvi Apenisa na colorectal cancer,ka mai kau tani sara ga kina na nona bula.
Me vaka ni sa toso sobu tiko ga nai vakarau ni bula nei Apenisa ena bibi ni cancer,rau sa mani dau qai veiqiriti kei Iva, ka sa rau duavata me rau sa na vakavoutaka rawa na nodrau yalayala ni vakamau.
E ratou qai laki vakarautaka mai e dua na Turaga Matua Tabu(Priest),na wekadrau ka me rau sa mai vakavoutaka kina na nodrau yalayala,ia na gauna sa qaravi tiko kina na cakacaka bibi oqo,sa qai kerea o Iva me toso vakavoleka na itaba(camera) vei Apenisa na watina,ka sa raica i kea o Iva na mosi kei na vutugu levu ena bibi ni mate e sa tu vua,ka qai cavuta vua ‘AU DOMONI IKO’,ka oti vinaka saraga o ya,sa qai cavuka na nona i cegu.
Source – ABC News.


text:
Multiplication
Na Multiplication e dua vei ira na va na ena Paraimari vakafika ni arithmetic, na tolu tale e kena ikuri, subtraction kei tabana. Na multiplication ni iwiliwili taucoko e rawa ni vakasamataki me kena ikuri; o ya, na multiplication ni rua na naba e tautauvata me vakuri kina e vuqa na ilavelave ni dua vei ira, me vaka na kedra yaga na kena vo, na multiplier. Na multiplier e rawa ni volai taumada ka multiplicand na kena ikarua (e dina ni na duidui na kena ivakarau mai na itovo ni bula); e rawa ni vakatokai ruarua me ka.


text: 37 E tiko voli ga o Jekope ena vanua a tiko vulagi+ kina o tamana, ena vanua o Kenani.2 Qo na itukutuku kei Jekope.Ni sa yabaki 17 o Josefa,+ e vakatawa voli na cauravou qo na qelenimanumanu+ vata kei rau na luvei Pila tagane+ kei rau na luvei Silipa tagane,+ o rau na yalewa qori erau wati tamana. E qai tukutuku o Josefa vei tamana me baleta na veika ca eratou cakava tiko na tuakana.3 Ia o Isireli e lomani Josefa vakalevu mai vei ratou na vo ni luvena tagane+ ni luvena ena gauna sa qase kina, qai cakava sara ga e dua na nona kote talei.*4 Ni ratou raica na tuakana ni lomani koya vakalevu o tamadratou mai vei ratou kece, eratou sa qai cati koya, eratou sega kina ni vosa vakayalovinaka vua.5 Dua na gauna e tadra o Josefa, e tukuna sara vei ratou na tuakana,+ eratou sa qai cati koya ga vakalevu.6 E kaya vei ratou o koya: “Yalovinaka, dou rogoca mada na noqu tadra.7 Edatou a vesuka vata tiko eso na covuata ena loma ni iteitei, sa qai tucake na noqu ivesu qai duri tu vakadodonu, ia na nomudou ivesu sa qai wavolita na noqu ivesu eratou qai cuva.”+8 Eratou kaya vua na tuakana: “O na buli iko mo neitou tui, mo qai lewai keitou?”+ Eratou sa qai cati koya ga vakalevu baleta na nona tadra kei na ka e tukuna.9 Oti oya se baci dua tale na nona tadra, e mani tukuna vei ratou na tuakana: “Au baci tadra. Qo sa cuva vei au na matanisiga, na vula, kei na 11 na kalokalo.”+10 E qai tukuna vei tamana kei ratou na tuakana, ia e vosataki koya o tamana, e kaya vua: “Na cava na ibalebale ni ka o tadra qori? Vakacava keitou na lako mai me keitou cuva vei iko ina qele, o yau, o tinamu, kei ratou na tuakamu?”11 Eratou sa qai vuvutaki koya ga na tuakana,+ ia o tamana e nanuma toka ga na nona vosa.12 Eratou lako volekati Sikemi+ na tuakana me ratou lai vakania na qelenimanumanu i tamadratou.13 E qai kaya o Isireli vei Josefa: “Vakacava eratou sega ni vakatawa qelenimanumanu tiko volekati Sikemi na tuakamu? Mai meu talai iko mada vei ratou.” E qai kaya vua o koya: “Au sa vakarau tu!”14 E mani tukuna vua: “Yalovinaka, lako lai raica se ratou bula vinaka tiko na tuakamu se sega. Raica tale ga se ra vakacava tu na qelenimanumanu qai mai tukuna tale vei au.” E talai koya yani mai na buca* kei Epironi,+ mani gole sara o koya vaka i Sikemi.15 E muri ni lako voli ena lomanivanua o Josefa e sotava sara e dua na turaga. E tarogi koya na turaga oya: “Na cava o vaqara tiko?”16 E sauma o koya: “Au vaqarai ratou tiko na tuakaqu. Yalovinaka, tukuna mada vei au, eratou vakatawa qelenimanumanu tiko i vei?”17 E kaya tale na turaga oya: “Eratou sa biubiu oti i ke, niu rogoca ni ratou kaya, ‘Me datou lako i Tocani.’” Mani muri ratou na tuakana o Josefa e qai sotavi ratou e Tocani.18 Ni se yawa tu yani o Josefa eratou sa raici koya rawa na tuakana. Ni bera ni torovi ratou yani eratou sa bukia na kena vere me vakamatei.19 Eratou mani veivosakitaka: “Raica! Sa lako mai qo na dautadra.+20 Mai, tou vakamatei koya qai kolotaki koya ena dua na ikeli ni wai, tou qai kaya ni sa kani koya e dua na manumanu kila rerevaki. Tou qai raica sara mada se cava ena yaco ena nona tadra.”21 Ni rogoca na ka qo o Rupeni+ e saga sara me vakabulai koya mai na ligadratou. E kaya: “Tou kua ni mokuti koya mate.”+22 E kaya vei ratou o Rupeni: “Dou kua ni vakadavedra.+ Dou kolotaki koya ina ikeli ni wai qo ena vanua talasiga, dou kua ga ni vakamavoataki* koya.”+ E nona inaki me vakabulai koya mai vei ratou, me rawa ni vakasukai koya vei tamana.23 Ni yaco ga yani o Josefa vei ratou na tuakana, eratou luvata na nona kote balavu, na kote balavu talei e dara tu,+24 eratou qai tauri koya eratou kolotaki koya ena ikeli ni wai. Se lala tu na ikeli ena gauna oya ni maca tu na wai.25 Eratou sa qai dabe me ratou kana. Ni ratou tacake, eratou raica sara e dua na ilawalawa dauveilakoyaki na kawa i Isimeli+ era gole mai Kiliati. E usana tiko na nodra kameli na drega ni kau boivinaka, na kau isaluaki, kei na kulinikau boivinaka,+ era lako sobu tiko i Ijipita.26 Sa qai kaya o Juta vei ratou na tacina: “Na cava ena rawati ke datou vakamatea na tacidatou tou qai ubia na nona dra?+27 Mai, tou volitaki koya+ vei ira na kawa i Isimeli, me kua ni tau vua na ligadatou ni tacidatou ga, edatou dra vata.”* Eratou mani rogoci tacidratou.28 Nira lako tiko yani na turaga ni Mitiani+ era dauveivoli, eratou sa qai dreti Josefa mai na ikeli ni wai, eratou volitaki koya vei ira na kawa i Isimeli me 20 na tikinisiliva.+ Era kauti Josefa yani o ira qo i Ijipita.29 Ni lesu yani o Rupeni ina ikeli ni wai qai raica ni sa sega ni tu ena ikeli ni wai o Josefa, e dresulaka na nona isulu.30 Ni lesu yani vei ratou na tacina, e kaya ena domoilevu: “Sa yali na gone! Ia o yau—na cava meu na cakava?”31 Eratou mani taura na kote balavu i Josefa, eratou vakamatea e dua na me tagane, oti eratou tonia na kote ena dra.32 Oti oya eratou sa qai kauta na kote talei vei tamadratou, qai tukuna vua: “Qo na ka keitou kunea. Yalovinaka, raica mada na kote qo, e nei luvemu se sega.”+33 E vakaraica qai kaya ena domoilevu: “Qo sara ga na kote balavu i luvequ! Sa kani koya e dua na manumanu kila rerevaki! Isa, sa basubasuraki dina o Josefa!”34 E mani dresulaka na nona isulu o Jekope qai vauca e tolona na isulutaga, e lolositaki luvena voli me vica vata na siga.35 Eratou saga na luvena tagane kece kei na luvena yalewa kece me ratou vakacegui koya, ia e sega tiko ga ni vinakata me vakacegui, e kaya: “Au na lako sobu ina iBulubulu*+ niu lolositaki luvequ!” E qai tagicaki koya voli ga o tamana.36 Era qai volitaki koya na kai Mitiani i Ijipita vei Potifa, e dua na vakailesilesi ena vale i Fero,+ e nodra iliuliu na matayadra.+


text:
Cava Mo Cakava Mo Kila Vinaka Kina na iVolatabu?
Kena iSau Vakaivolatabu
E vakamacalataki ena iVolatabu na ka mo cakava mo kila vinaka kina. Se mani vakacava nomu isususu, na itukutuku ni Kalou ena iVolatabu ‘e sega ni dredre sara, se mo sega ni yacova rawa.’—Vakarua 30:11.
Ka mo cakava mo kila vinaka kina na iVolatabu
Rai donu. Mo ciqoma na iVolatabu ni Vosa ni Kalou. Mo yalomalumalumu, ni cati ira na viavialevu na Kalou. (1 Cesalonaika 2:13; Jemesa 4:6) Me kua ni tiko vei iko na vakabauta vakamataboko, ni vinakata na Kalou mo vakayagataka na ‘nomu vakasama.’—Roma 12:1, 2.
Kerea na vuku. E kaya na iVolatabu ena Vosa Vakaibalebale 3:5, “Mo kua ni vakararavi ena nomu yalomatua.” Ia mo “kerea tiko ga vua na Kalou” na vuku mo kila vinaka na iVolatabu.—Jemesa 1:5.
Vulica wasoma. Ena levu sara na ka o kila ni o vulica wasoma na iVolatabu ni vakatauvatani kei na nomu vulica vagauna.—Josua 1:8.
Vulica vakaiulutaga. Ena yaga dina na ka o vulica ena iVolatabu ke o vulica vakaiulutaga, oya mo dikeva vinaka na ka e tukuna na iVolatabu ena dua na ulutaga se usutu. Mo tekivu mada ena ‘imatai ni lesoni’ qai ‘toso tiko ga i liu ina ivakavuvuli matua.’ (Iperiu 6:1, 2, Easy-to-Read Version) O na raica ni o rawa ni veidutaitaka na veitikinivolatabu mo kila na kedra veisemati, vakabibi na veitikina e “kilakilai dredre.”—2 Pita 3:16.
Ciqoma na veivuke. E uqeti keda na iVolatabu meda ciqoma nodra veivuke na kila vinaka na iVolatabu. (Cakacaka 8:30, 31) O ira na iVakadinadina i Jiova era dau veivakavulici wale ena iVolatabu. Me vakataki ira na lotu vaKarisito taumada, era vakayagataka na idusidusi vakaivolatabu mera vukea kina e levu mera kila na ka e tukuni ena iVolatabu.—Cakacaka 17:2, 3.
Ka e sega ni bibi
Vuli vinaka. Eratou kila na iVolatabu na le 12 na yapositolo i Jisu ratou qai veivakavulici kina. Ia era tukuna eso ni ratou “sega ni vuli vinaka sara ratou qai tauvanua ga.”—Cakacaka 4:13.
iLavo. O rawa ni vulica wale na iVolatabu. E kaya o Jisu vei ratou nona tisaipeli: “E soli wale vei kemudou, dou solia wale tale ga.”—Maciu 10:8.


text:
ELENOA VEIKURIYAKI KEI DIVENDRA SEN RAU YALI TIKO ENA GAUNA QO MAI LAUTOKA.
Written by Maikeli Radua on June 23, 2022
Divendra Sen yabaki 45 mai na Razak Road kei Elenoa Veikuriyaki yabaki 20 vakaitikotiko e Vitogo rau yali tiko ena gauna qo.
Rau lewe rua na lewenivanua mai Lautoka rau ripotetaki yani ena siteseni ni ovisa mai Lautoka ni rau yali tiko ena gauna qo.
O Elenoa Veikuriyaki yabaki 20 ka vakaitikotiko mai Vitogo, kei Divendra Sen yabaki 45 ka vakaitikotiko mai na Razak Road erau yali tiko ena gauna qo.
Vakaraitaka na itukutuku ni ovisa ni o Elenoa Vekuriyaki e gole ga me laki vuli ena siga Moniti ka qai sega tale ni lesu yani ki vale, ia o Sen a gole me laki sikovi ratou na wekana e Sigatoka ka sega sara ni yaco kina.
Kevaka edua e kila na vanua erau tiko kina kerei mo qai qirita na Lautoka Police station ena naba na 9905660 se na Western Division Command Center ena naba 9905457.
Kena i tukutuku matata vakarorogo tikoga mai ena Vitifm 92.2FM/92.6FM/92.0FM


text:
IVEI E TIKO KINA NODA PRIME MINISTER?….Pio Tikoduadua.
Written by Maikeli Radua on January 14, 2022
President of the National Federation Party Pio Tikoduadua.
Vakaraitaka na Liuliu ni soqosoqo vakapolitiki na National Federation Party o Pio Tikoduadua ni gadreva o Viti ena gauna qo na veiliutaki kei na veidusimaki vinaka ena gauna dredre eda se qai vakanadakuya qo ena cagilaba kei na ualuvu….ia evei na vanua e tiko kina qo noda Prime Minister Voreqe Bainimarama me veivakadeitaki veikeda.
Taroga tiko o Pio Tikoduauda evei e tiko kina na Prime Minister ena gauna qo e tiko e Viti se tiko mai valagi? , e rawa vakacava mera sega ni kila tiko na lewei Viti na vanua e tiko kina nodra Prime Minister.
Kaya o Tikoduadua ni sa levu na ka esa rogoci tiko, ia e sega tiko ni se dua nona i tukutuku na Prime Minister me vakadeitaki keda ni oti na ualuvu kei na cagilaba o Cody se qai vakanadakui keda.
Taroga talega o Pio ke yali tiko na Prime Minister e dodonu me tiko e dua na kena i sosomi.
Vakarorogo tikoga mai ena Vitifm 92.2FM/92.6FM/92.0FM ena kena i tukutuku matata.


text:
Black Fern -Tanya Kalounivale.
Written by Atu Kurumudu on June 9, 2022
Totoka vakaoti nona qito o Tanya Kalounivale ena timi ni Niusiladi, na Black Ferns.
Qito ena i tutu ni tighthead prop o Kalounivale ena nodratou a sota kei na timi ni Ositerelia ka vakayacori e Tauranga ena sotasota ni Pacific Four.
Vakaraitaki koya sara toka na goneyalewa oqo ena kaukauwa ni qito e dau vakayacora ena loma ni rara.
Black Ferns rookie prop Tanya.
Sega vakadua ni vakabauta o Tanya mena mai tokara na siqeleti ni Niusiladi.
A sega talega ni se bau qito rakavi vakadua me yacova na gauna e butuki Niusiladi kina ni se qai yabaki 17 na gauna a se vuli voli kina ena Suva Grammar School.
Tanya Kalounivale ena timi ni Chiefs Manawa – sotasota ni Super Rugby Aupiki.
E dau taleitaka voli ga me dau qito soka kei ira na cauravou ena gauna e se tu voli kina e Viti.
source:stuff.co.nz


text:
WASE ONO
Talaucaka na Lomana Vua na Kalou ena Masu
1, 2. (a) Na cava e rarawa kina o Ana ni vakavakarau tiko ena nodratou ilakolako? (b) Na cava eda rawa ni vulica ena kena italanoa?
A OGAOGA o Ana ni vakarautaka nodratou ilakolako me kua ni vakasamataka kina nona leqa. E gauna marautaki dina, e kena ivakarau e veiyabaki me kauti ratou vakavuvale o Elikana na watina, me ratou lai sokalou ena valenisoro i Sailo. E tuvanaka o Jiova me dau marautaki na soqo va qori. (Wilika Vakarua 16:15.) Sega gona ni vakabekataki ni dau marautaka qori o Ana mai na gauna e se gone kina. Ena vica na yabaki sa oti sa yaco vua eso na veisau.
2 E kalougata ni daulomani koya o watina. Ia e dua tale tiko na wati Elikana. Na yacana o Penina, e rairai nona inaki me dau vakararawataki Ana. E kila o Penina na sala me rarawa kina vakalevu o Ana ena gauna ni soqo vakayabaki qo. Na cava e dau cakava? Koya e bibi sara, a yaga vakacava nona nuitaki Jiova o Ana me vosota kina na ituvaki, ena rairai sega ni cakava rawa kina e dua na ka? Ke o sotava tale ga na veika dredre e seavu kina nomu marau, de dua ena uqeti iko na italanoa kei Ana.
Na “Cava sa Rarawa Kina na Lomamu?”
3, 4. Na leqa cava a sotava o Ana, na cava e ka ni sasaga kina qori?
3 E tukuni ena iVolatabu e rua na leqa levu nei Ana. Na kena imatai e vakaiyalayala ga na ka e rawa ni cakava kina, ia na kena ikarua e sega sara ga ni cakava rawa kina e dua na ka. Na imatai ni ituvaki, e rua na wati Elikana qai dau cati Ana o karuana. Na kena ikarua, e sega ni vakaluveni rawa o Ana. E dredre dina na ituvaki oya vua e dua na yalewa vakawati e vinakata me vakaluveni. Ia ni vakasamataki na gauna i Ana kei na nodra itovo vakavanua, qori e dua na ka e rarawataki vakalevu. Era vinakata na veiwatini mera vakaluveni me kua ni kawaboko na nodra kawa. E ka beci qai vakamadua ni dua e sega ni vakaluveni.
4 A rawa ni vosota na kena ituvaki o Ana ke sega o Penina. E sega ni vinaka ni dua e vica tu na watina. E dau yaco ga kina na veiqati, veivala, kei na mosi ni yalo. Na ivalavala oya e duidui mai na ituvatuva ni vakawati a tauyavutaka na Kalou ena were o Iteni, me dua ga na isa ni vakawati. (Vkte. 2:24) E tukuna na iVolatabu ni sega ni vinaka vua e dua me vica tu na watina, na veika e yaco ena vuvale i Elikana e vakadinadinataka qori.
5. Na cava e vinakata kina o Penina me rarawa o Ana, e vakararawataki Ana vakacava?
5 E lomani Ana vakalevu o Elikana. Ena kena ivalavala vakaJiu, e vakamautaki Ana eliu o Elikana qai muri o Penina. Se mani dina se lasu qori, a cakava o Penina e levu na ka me vakararawataki Ana kina ena levu ni nona vuvu. O Penina e vakaluveni, e sega o Ana. E vakaluveni veitaravi o Penina, ena gauna kece e vakasucu kina, e torocake tale ga nona viavialevu. A sega ni lomani Ana se vakayaloqaqataki koya ena nona yalolailai, e dau vakanini koya ga ni sega ni vakaluveni. E tukuna na iVolatabu ni vakacudrui Ana vakalevu o Penina ni “vakararawataka na lomana.” (1 Sam. 1:6) E dau nakita na ka e cakava vei Ana me vakararawataki koya, mani yaco dina na lomana.
6, 7. (a) Ni saga o Elikana me vakacegui Ana, na cava e tusuka kina o Ana me talanoataka vua na ka dina e yaco? (b) Vakacava, e sega ni vakaluveni o Ana ni cudruvi koya o Jiova? Vakamacalataka. (Raica na ivakamacala e ra.)
6 Kena irairai ni dau digia o Penina me vakararawataki Ana ena nodratou ilakolako vakayabaki i Sailo. O iratou kece na luvei Penina—“tagane kei na luvena yalewa”—e dau solia vei ratou o Elikana na nodratou ivotavota me cabori vei Jiova. E lomani Ana o Elikana, ia e dua ga na nona ivotavota. E vakacakacakai koya o Penina qai weroka vei Ana ni yava, qo e vakavuna nona tagi kei na nona sega ni via kana o Ana. E sega ni cakava rawa e dua na ka o Elikana, ia e raica na nona rarawa kei na nona sega ni kana o Ana na nona daulomani, mani saga me vakacegui koya. E taroga, “I Ana, a cava ko sa tagi dula kina? ka cava ko sa sega kina ni kana? ka cava sa rarawa kina na lomamu? au sa sega beka ni vinaka vei iko, ka ca ke sa le tini na luvemu tagane?”—1 Sam. 1:4-8.
7 E kila o Elikana ni vakararawataki Ana tiko na nona sega ni vakaluveni. Ia e marautaka o Ana ni dau lomani koya o Elikana. * A sega ni bau cavuta o Elikana na yaloca i Penina, se tukuni ena iVolatabu ni a tukuna vua o Ana. De dua e kila o Ana ke vakatukutukutaki Penina, sa na qai rarawa ga vakalevu. Vakacava ena rawa ni cakava kina e dua na ka o Elikana? Se na qai cati Ana ga vakalevu o Penina, vaka kina o ratou na luvena kei ira nona dauveiqaravi? Ke yaco qori, sa na qai cati ga vakalevu o Ana ena nona vuvale.
Ni vakararawataki e vale, a vakacegui o Ana ni torovi Jiova
8. Ni o sotava na veika tawadodonu, na cava e veivakacegui kina noda kila ni Kalou ni lewadodonu o Jiova?
8 Se mani kila o Elikana se sega na ka kece me baleta na veivakalolomataki i Penina, e raica na ka kece qori na Kalou o Jiova. E vakatakilai ena nona Vosa na ka kece a yaco, e ivakaro bibi qori vua e dua e nona ivakarau na vuvu kei na veicati. Ena yasana adua, o ira na yalododonu kei ira na dausaga na veiyaloni me vakataki Ana era vakacegui nira kila, ni Kalou ni lewadodonu e kila na gauna kei na sala me vakadodonutaka kina na ka kece. (Wilika Vakarua 32:4.) A rairai kila qori o Ana, ni a kerea na veivuke i Jiova.
“Sega Tale ni Vakaveveku Mata”
9. Na cava eda vulica ena yalorawarawa i Ana me lako i Sailo, dina ni kila tiko ni na duatani na rai i karuana?
9 Era maqusa na lewenivale ena matakalailai mera lako, o ira mada ga na gone. Na vuvale levu i Elikana era na takosova e sivia e 30 na kilomita na vanua veidelana o Ifireimi ena nodra ilakolako i Sailo. * Ni taubaletaki ena taura e dua se rua na siga. E kila o Ana na ka ena cakava na karuana e dauqati koya. Ia a sega ni via tiko ga e vale o Ana. E ivakaraitaki vinaka dina vei ira na dausokalou ena gauna oya, me yacova mai nikua. E sega ni ka vakayalomatua me tarova noda sokalou na nodra cakacala eso. Ke da cakava oya, eda sa na calata na veivakalougatataki ena vakaukauataki keda meda vosota.
10, 11. (a) Na cava e lako totolo kina ena valenisoro o Ana? (b) A talaucaka vakacava na lomana vei Jiova o Ana?
10 Sa voleka sara mera yaco i Sailo na vuvale i Elikana ni oti e dua na siga nodra muria voli na gaunisala tatakelokelo e veidelana. E toka ena dua na baba qai voleka ni wavokita na veidelana cere. De dua e vakasamataka tiko vakabibi ena gauna oya o Ana na veika me na masulaka vei Jiova. Nira yaco yani era kana sara vakavuvale. Mani biuti ira tu mai o Ana, qai gole totolo ina valenisoro i Jiova. E dabe voleka toka ena duru ni katuba ni valenisoro o Ilai na Bete Levu. E sega ni raici koya o Ana ni kauaitaka vakalevu ga me talaucaka na lomana vua na nona Kalou. E nuidei ni na rogoci nona masu. Ke sega ni dua tale e kila nona lomabibi, na Tamana ga vakalomalagi e kila. E vusolo na lomana qai tabalaka na tagi.
11 Ena levu ni nona tagi e ninini na yagona, e vosavosaiyalona vei Jiova. E yavala toka ga na tebenigusuna ni vakasamataka na vosa me cavuta, me vakaraitaka kina nona rarawa. E masu vakabalavu ni talaucaka na lomana vei Tamana. E sega ni kerea wale ga vua na Kalou me vakaluveni. A sega ni vinakata wale ga o Ana me vakalougatataki koya na Kalou, ia me solia tale ga vei Jiova na ka e rawata. Mani bubuluitaka ke dua na luvena tagane, ena solia me veiqaravi vei Jiova ena nona bula taucoko.—1 Sam. 1:9-11.
12. Me vakataki Ana, na cava meda nanuma vinaka tiko nida masu?
12 E ivakaraitaki vinaka ena masu o Ana vei ira kece na dauveiqaravi ni Kalou. O Jiova e sureti ira vakayalololoma nona tamata mera masu vua, sega ena lomalomarua. Mera talaucaka vua nodra leqa me vaka ga e dua na gone e nuitaki nona itubutubu dauloloma. (Wilika Same 62:8; 1 Cesalonaika 5:17.) A uqeti na yapositolo o Pita me vola na vosa veivakacegui qo me baleta na noda masu vei Jiova: “Moni biuta vua na nomuni lomaocaoca kece, ni kauaitaki kemuni o koya.”—1 Pita 5:7.
13, 14. (a) Na cava e cala kina na ka e tukuna o Ilai me baleti Ana? (b) E laurai vakacava na vakabauta e vakasakiti ena vosa i Ana vei Ilai?
13 Ia o keda, eda sega ni dau veikauaitaki se veinanumi sara me vakataki Jiova. Ni tagi qai masu tiko o Ana, a kidacala ni rogoca e dua na domo. Io, o Ilai na bete levu a vakaraici koya toka mai. E kaya: “Me bogi vica mada na nomu mateni? mo biuta laivi na gunu waini.” E raica o Ilai ni yavala toka ga na tebenigusui Ana, e tagi, qai dua na ka na nona rarawa. E sega ni bau tarogi Ana me baleta nona leqa, sa lai kaya sara ni mateni.—1 Sam. 1:12-14.
14 Sa na mosi dina vei Ana ni sa rarawa tu mada qai beitaki tale vakailasu—vua e dua e vakaitutu dokai! Ia e ivakaraitaki vinaka dina ni vakabauta o Ana. E sega ni vakalatilati ena nona sokalou vei Jiova na nona malumalumu e dua tale. A vakamacalataka ena veidokai vei Ilai na kena ituvaki. Mani sauma yani vakamalua o Ilai: “Mo lako e na vakacegu: ia me solia vei iko na Kalou ni Isireli na ka ko sa kerea vua.”—1 Sam. 1:15-17.
15, 16. (a) Na cava a vakila o Ana ni talaucaka na lomana vei Jiova qai qaravi koya ena valenisoro? (b) Eda na vakadamurimuri Ana vakacava nida sotava eso na ituvaki e vakararawataki keda?
15 A yaga vakacava vei Ana nona talaucaka na lomana vei Jiova kei na nona sokalou vua ena valenisoro? E tukuna na kena itukutuku: “A sa lako yani na yalewa e nonai lakolako, a sa kana, a sa sega tale ni vakaveveku mata ko koya.” (1 Sam. 1:18) E vakila na lomavakacegu o Ana ni vakataqara na nona icolacola bibi vua e kaukaua sara, na Tamana vakalomalagi. (Wilika Same 55:22.) Vakacava, e sega ni cola rawa o Jiova eso na leqa ni sa rui bibi? Sega—e sega ena gauna oya, ena gauna qo, se veigauna se bera mai!
16 Ke da yalolailai, se da bikai ena rarawa, meda muria na ivakaraitaki i Ana da qai talaucaka vakadodonu na lomada vua e tukuni ena iVolatabu ni “daurogoca na masu.” (Same 65:2) Ke da masu ena vakabauta, ena vakaotia na noda rarawa “na vakacegu ni Kalou e uasivia na vakasama kece.”—Fpai. 4:6, 7.
“Sa Sega Tale na Uluvatu me Vakataki Koya na Noda Kalou”
17, 18. (a) E tokona vakacava o Elikana na nona bubului o Ana? (b) Na cava sa sega tale ni qai cakava vei Ana o Penina?
17 Erau lesu ina valenisoro o Ana kei Elikana ena siga tarava. E rairai sa vakamacalataka oti o Ana vei Elikana na nona kerekere kei na nona bubului, e tukuni ena Lawa a soli vei Mosese ni tu na dodonu vei tagane me vakadaroya na bubului nei yalewa ke sega ni vakadonuya. (Tiko 30:10-15) Ia a sega ni cakava oya na turaga yalodina qo. Rau a lako kei Ana me rau sokaloutaki Jiova ena valenisoro ni bera ni rau lesu i vale.
18 Ena gauna cava e kila kina o Penina ni sa na tawayaga nona dau vakararawataki Ana? E sega ni tukuni na kena itukutuku, ia na matavosa “sa sega tale ni vakaveveku mata” e vakaraitaka ni sa marau o Ana, sa sega tale ni lomaleqa. Se mani cava e yaco, e qai kila o Penina ni sa tawayaga na nona dau vakararawataki Ana. E sega vakadua tale ni cavuti ena iVolatabu na yaca i Penina.
19. A vakalougatataki vakacava o Ana, e vakavinavinakataka vakacava?
19 Ni oti e vica na vula, e marau vakalevu o Ana ni sa galala na nona vakasama. Sa bukete tale ga! Ena levu ni nona marau, e sega vakadua ni guilecava o cei e vakalougatataki koya. Ena gauna e sucu kina na gonetagane e vakayacana sara me o Samuela, na kena ibalebale “Yaca ni Kalou,” qai dusia na kena dau masuti na yaca ni Kalou me vaka a cakava o Ana. A sega ni lako kei Elikana kei na vo ni vuvale ena yabaki oya i Sailo. A tiko ga e vale kei na gone me tolu na yabaki, me yacova ni kali. Sa vakarautaki koya vinaka tale ga ena siga me rau na veitalatala kina kei na luvena lomani.
20. Erau vakayacora vakacava o Ana kei Elikana na nodrau bubului vei Jiova?
20 Sa bau dredre dina na veitalatala. E kila o Ana nira na qaravi Samuela vinaka na yalewa era veiqaravi tiko ena valenisoro mai Sailo. Se gone sara o Samuela, e macala ga ni vinakata o tinana me tiko ga e yasana. Ia erau kauta na gone o Elikana kei Ana ena marau, sega ena voraki. Erau vakacaboisoro ena vale ni Kalou, rau qai soli Samuela vei Ilai, me nanuma lesu kina na bubului i Ana ena vica na yabaki sa oti.
21. E laurai vakacava na titobu ni vakabauta i Ana ena nona qaqa ni masu vei Jiova? (Raica tale ga na kato “ E Rua na Masu Vakasakiti.”)
21 A cabora o Ana e dua na masu e raica na Kalou ni yaga me volai ena nona Vosa uqeti. O na raica na titobu ni nona vakabauta ni o wilika na qaqa ni nona masu ena 1 Samuela 2:1-10. E vakacaucautaki Jiova ena veivakurabuitaki ni nona kaukaua—na uasivi ni nona rawa ni vakamalumalumutaki ira na viavialevu, me vakalougatataki ira era vakaloloma, me veivakarusai qai veivakabulai. E vakacaucautaki Tamana ena vakasakiti ni nona savasava, lewadodonu, kei na nona yalodina. Sa rauta me tukuna o Ana: “Sa sega tale na uluvatu me vakataki koya na noda Kalou.” E nuitaki o Jiova, e sega ni veiveisau, qai nodra idrodro o ira na kere veivuke vua nira vakalolomataki se ra vakararawataki.
22, 23. (a) Eda kila vakacava ni vakila o Samuela nodrau lomani koya nona itubutubu ni tubu cake tiko? (b) A vakalougatataki Ana tale vakacava o Jiova?
22 E kalougata na gonetagane o Samuela ni vakabauti Jiova vakatabakidua o tinana. Sa macala tu ga ni na nanumi tinana ena nona tubu cake tiko, ia a kila o koya ni sega vakadua ni guilecavi. Ni dau lako o Ana i Sailo e veiyabaki, e dau kauta tiko e dua na nona isulu balavu tabaleka me dau dara ni veiqaravi ena valenisoro. E vakaraitaka o Ana na nona loloma kei na nona kauaitaki luvena, ni cula sara ga o koya na isulu qori. (Wilika 1 Samuela 2:19.) Eda rawa ni raitayaloyalotaka ni tokara vei luvena na isulu balavu tabaleka vou, e daroya me yagoyago vinaka, qai vakaraici koya ena loloma ni cavuta na vosa rogo malumu ni veivakauqeti. E kalougata o Samuela ni vinaka o tinana, e vu ni veivakalougatataki tale ga o koya vei rau na nona itubutubu kei ira kece na Isireli.
23 A sega ni guilecavi tale ga o Ana. A vakalougatataki koya o Jiova me vakaluveni, qai vakasucuma e lima tale na luvei Elikana. (1 Sam. 2:21) Ia na veivakalougatataki levu duadua i Ana, rairai na kena sa qai kaukaua ga nona veiwekani kei Jiova e veiyabaki. Me yaco tale mada ga oya vei iko ni o vakadamurimuria na vakabauta i Ana.
^ para. 7 E tukuna na kena itukutuku ni “sogota na ketena [“katonigone,” NW]” o Jiova. E sega gona ni dua na ivakadinadina ni cudruva na marama yalodina qai yalomalumalumu qo na Kalou. (1 Sam. 1:5) Ena so na gauna e tukuni ena iVolatabu ni vakatara na Kalou me yaco tiko eso na ituvaki ena loma ni dua na gauna.
^ para. 9 Na yawa ni taoni nei Elikana, oya o Rama, e tautauvata ga kei na vanua e kilai tu ena gauna i Jisu me o Arimacea.


text:
All Blacks lock Brodie Retallick- namaki koya mai Lautoka.
Written by Atu Kurumudu on May 26, 2022
Super Rugby Pacific -Fijian Drua vs Chiefs ena Churchill park e Lautoka , qito ena 3 na kaloko ena yakavi ka na reveri taka o Brendon Pickerill na turaga ni Niusiladi.
Tabaki talega ena stuff.co , ni na lade talega e rara ena Vakarauwai na lock ni All Blacks o Brodie Retallick , ni oti mai na nona vakabulabula ena mavoa ka tara na ligana.
Vakadeitaka nai tukutuku oqo na coach ni Chiefs o Clayton McMillan , ka i vola tukutuku talega vei ratou ni ratou na qito sara tu ga ena taoni se na hometown nei nodratou No.8 wararasa o Pita Gus Sowakula.
source:stuff.co.nz


text:
NA VALE NI VAKATAWA Nb. 1 2021 | Vuna Mo Masu Kina
O bau masu vua na Kalou o qai vakila ni sega ni rogoca o koya na nomu masu? E sega ni o iko duadua ga o sotava qori. Levu era kere veivuke vua na Kalou ena masu, ia e se tiko ga na nodra leqa. Eda na veivosakitaka ena ulutaga qo na vuna meda vakadeitaka kina ni dau rogoca na Kalou na noda masu, na vuna e sega ni rogoci kina eso na masu, kei na sala meda masu kina me rawa ni rogoci.
Na Cava Era Kaya Eso me Baleta na Masu?
Vakacava e isolisoli ni Kalou na masu, se dua ga na ka e sega na kena yaga?
E Dau Rogoca na Kalou Noda Masu?
E tukuna vei keda na iVolatabu ni rogoca na Kalou na noda masu ena sala e vakadonuya.
Na Cava e Sega ni Rogoca Kina na Kalou na Masu Kece?
E vakaraitaka na iVolatabu na masu e rogoca na Kalou, kei na kena e sega ni rogoca.
Na Cava mo Cakava me Rogoci Kina na Nomu Masu?
Eda rawa ni vosa vua na Kalou ena vanua cava ga eda tu kina, kei na gauna cava ga. Eda rawa ni masu vua vakadomoilevu se masu lo. E vukei keda mada ga o Jisu ena ka meda tukuna.
Ena Yaga Vakacava Vei Iko na Masu?
Ena yaga vakacava na masu mo vosota kina na ituvaki dredre?
E Rogoca na Kalou na Nomu Masu?
E kaya na iVolatabu ni gauna o masu kina vua na Kalou, e rogoca o koya, e tu vakarau tale ga me vukei iko.


text:
SEGA NI CAKA RAWA NA KAKANA ENA MAKETE MAI KABUL – IA SA SEGA GA NAI LAVO ME VOLI KINA.
Written by Atu Kurumudu on January 12, 2022
Sa tekivu lako curumi na veisau ni draki mai Afghanistan , era sa vakila talega na lewenivanua e dua na leqa levu. Me tekivu mai na gauna e veiliutaki kina na Taliban , era sogosogo na veimatanitu ena nodra veivuke yani e vakilai talega ni lutu na rawa ka vakailavo ni matanitu.
Ena kena mai tini botoilevu tu na veiliutaki ni matanitu ka veiqaravi tiko mai kei na nodra mai vakasuka na maitaivalu cokovata e sa basika kina e vica na leqa levu me vaka na sega ni cakacaka. Levu era sa sega ni rawa ni vakani ira na nodra vuvale.
Tukuni ni dua na milioni na gone era na sega ni kana ena gauna dredre oqo , ka sa kerekere kina na United Nations mera vukei na sotava tiko na leqa ena gauna oqo.
source:bbc


text:
Maroroya vinaka nomu benu, me kua ni vakaleqa na vakadrodroi ni wai kei na tiko bulabula.
Written by Maria Solomone on May 25, 2022
E kauwai na tabana ni yaubula ena noda vanua ena vuku ni benu vakaca ka lai vakavuna na kena vakaleqai eso na veisalasala ni wai ka dodonu me vukea na kena rawa ni yaco na kena luvu na veivanua buca eso vata kei na kena rawa ni na vakavu tauvimate vei keda.
E vakaraitaka na vunivola tudei ni Tabacakacaka ni wai ena noda vanua Mr Joshua Wycliffe ni ratou sa cakacaka vata tiko kei na tabacakacaka ni yaubula ena noda vanua ena kena vukei na noda vakararamataki me baleta na noda tataqomaki.
E laurai ni dua na tikina e na rawa ni vakayagataki vakalevu kina nai lavo na kena dau vakavinakataki ka rau sa kerea tiko kina na noda veivuke.
Source:fijivillage